Featured Blog Posts - JaiBhojpuri.com2012-10-08T19:18:50Zhttp://www.jaibhojpuri.com/profiles/blog/feed?promoted=1&xn_auth=noजिउतिया (जीवित्पुत्रिका)व्रतtag:www.jaibhojpuri.com,2010-09-24:3634233:BlogPost:1613222010-09-24T10:30:00.000Zmrs. sarojhttp://www.jaibhojpuri.com/profile/sarojsingh977
असो 08/10/2012 के जीउतिया परल बा…




असो 08/10/2012 के जीउतिया परल बा


दिनांक 08/10/2012 के जिउतीया व्रत बा l जवन कि हरतालिका             तीज के ठीक २२ दिन बाद(आश्विन/कुआर कृष्ण, पक्ष अष्टमी ) के एगो और विशेष त्योहार पड़ेला जिउतिया,शुद्ध नाम हवे जीवित्पुत्रिका (जीवित लईकन के माइ के व्रत ) पहिले त जेकर बेटा होत रहे उहे ई व्रत करत रहे पर अब समय के साथ् साथ् सबके सोच भी बदलल बा अब सब सन्तान बेटा हो भा बेटी होखो ,के दिर्घायु और कल्याण बदे ई निर्जला व्रत कईल जाला ..........
.
बरियार के पौधा के पूजा--   इ तप-पर्व के दिने बरियार केपौधा चारो तरफ सफाई,लिपाए कर के विशिष्ट दूत के तरह सजावल जाला माई लोग अक्षत रोली से ' अँकवार'देवेनी,और जैगो संतान होई तै गो सोन भा चाँदी के अर्धचन्द्राकार (लाकेट|) जिउतिया कि लाल रंग के धागा में गूथ के बनावल जाला फेर बरियार के पौधा में चढ़ा के संतान के पहिरावल जाला जेसे के संतान बरियार के जड़ के सामान मजबूत बने (बरियार के जड़ बहुत मजबूत होला )और माता लोग श्री रामजी के सन्देश देत ई गीत गवेला लोग "ऐ  अरियार ए बरियार जा के राजा रामचन्द्र से कहि दीह   (    बेटा, बेटी का नाम)    के माई जिउतिया भूखल बाली"।




फल-पकवान -जिउतीया मे भी कई तरह के  फल और   पकवान    चढ़ेला   जेमे .ठेकुआ,टिकरी पुआ पूरी     ,सत्पुतिया के सब्जी ,नोनी के साग,कढी बरी ,बजका,खास बनेला ...जिउतीया के भोर मे सत्पुतिया के तरकारी और ठेकुआ बहरे "चिल्हो सियारो"के खाए खातिर रखल जाला ....

व्रत कथा  --एह व्रत मे एगो चिल्हो सियारो के प्रचलित कथा सुनल जाला जवन ए तरह से बा ..
एगो बन मे सेमर के गाछ पर एगो चिल्हो (चील)राहत रहनी और ओकारे पास झाडी मे एगो सियारिन रहत रहे ..दुनु मे खुब पटत रहे ..चिल्हो जवन कुछ खाए के लेआवे ओमे से सियारिन के भी हिस्सा देवे और सियारिन भी चिल्हो के खुब खयाल राखत रहे ए तरह दुनु के जीवन निक से कटत रहे ,
एक् बार बन के पास गांव मे मेहरारू लोग जिउतीया के पूजा के तैयारी करत रहे लोग उ सब चिल्हो बडा ध्यान से देख्ली और उनका अपना पिछला जनम के कुल इयाद पड गईल तब सियारो और चिल्हो दुनु जाना जिउतिया भुखे के विचार कईलस लोग ,बडा निष्ठा और लगन से दुनु जाना दिनभर भुखे पियासे मंगल कामना करत भूखल रहे लोग .मगर रात होते सियारिन के भूख पियास लागे लागल और जब बर्दास्त ना भईल त जंगल मे जाके मांस और हड्डी खाए लागल चिल्हो के हड्डी खाय के कड कड आवाज आवे लागल तू उ पुछ्ली की "बहिन "तू का करतारू त सियारिन कहलि की बहिन भूख के मारे पेट कड़कडा रहल बा.. मगर चिल्हो के पता लाग गईल तब सियारिन के खुब लताडली की जब तोसे ब्रत ना निबाहे के रहल त पहिलाही कह देतू..सियारीन लजा गईली .चिल्हो रात भर भुखे पियासे ब्रत पूरा कईली ..
एकर परिणाम ई भईल की चील्हो के कुल सन्तान दीर्घायु सुखी और सम्पान भईलन और सियारिन के एक् एक् कर के कुल संतान खतम हो गईल .......
एसे कुल माइ लोग ईहे कामना करेला की सब चील्हो के तरह होखो सियारिन के जैसन ना ....
ई पर्व के व्रतविश्वास से जब पुत्र के प्राप्ति होला त लोककथा में दिहल गईल संकेत के अनुसार ओकर नाव "जीउत"रखाला
पुराण में जीवत्पुत्रिका व्रत की कथा के साथ जो जीमूत वाहन की कथा के भी जिक्र होला वह क पौराणिक जीमूतवाहन नाग कुल के रक्षा खातिर आपन देह के त्याग कईले रहलन ,
कैलाश पर्वत पर भगवान शंकर माता पार्वती के कथा सुनावत कहेलन कि आश्विन कृष्ण अष्टमी के दिन उपवास रख के जे माता सायं प्रदोषकालमें जीमूतवाहन के पूजा करेनी और कथा सुने के बाद आचार्य के दक्षिणा देनी ऊ पुत्र-पौत्र के पूर्ण सुख प्राप्त करेनी व्रत के पारण दोसरका दिने अष्टमी तिथि के समाप्ति के पश्चात कईल जाला ई व्रत अपने नाम के अनुरूप फल देवे वाला व्रत हवे ...... भगवान सबके मंगल कामना पूर्ण करस ...




jai bhojpuri सपना के संपतtag:www.jaibhojpuri.com,2012-10-06:3634233:BlogPost:4242742012-10-06T11:50:43.000ZVratraj Dubey 'Vikal'http://www.jaibhojpuri.com/profile/VratrajDubeyVikal
सपना के संपत      (भोजपुरी माई के दसा दोहावली)

येक रात के बात हऽ रहीं कहीं हम जात।    येगो बुढ़िया से भइल रस्ता में मुलकात।।१।।    सुबहित कपड़ा के बिना लागत रहे…
सपना के संपत     (भोजपुरी माई के दसा दोहावली)

येक रात के बात हऽ रहीं कहीं हम जात।   येगो बुढ़िया से भइल रस्ता में मुलकात।।१।।   सुबहित कपड़ा के बिना लागत रहे भिखार।   बिलख-बिलख रोअत रहे रह-रह पुक्काफार।।२।।   कहनी हम तूँ हऊ के, कहँवा बा घर बार।   काहें रोवेलू इहाँ रह-रह सिसकी मार।।३।।   बोलल बुढ़िया बिलख के कथी सुनाई हाल।   जेके हम आपन कहीं उहे बनल बा काल।।४।।   सब कुछ घर में भरल बा, ना बा कहीं अभाव।   लइकन के मारे सदा, मन में टभके घाव।।५।।   बेटी बड़का के हईं बड़का बात विचार।   अपने घर के लोग सब कइले बा लाचार।।६।।   हमहीं भोजपुरी हईं भसवन के रसधार।   सबके करीं सिंगार हम अपने रहीं उधार।।७।।   अजब कहानी हमर बा कइसे करीं बखान।   रोवे के कारन हमर, बा हमरे संतान।।८।।   सिव के हम बेटी हईं माँ गौरी के प्यार।   सगरे परकिरती हमर करे सदा सतकार।।९।।   देवन के फेरा लगल भइल हमर संस्कार।   सरल सुहावन देंह पर बनल बनावट भार।।१०।।   देव सभे अपनाइके दहलें रूप विगार।   संसकिरित लगले कहे हमरा के चुचकार।।११।।   उपसरगे बीसरग सब, गहना बनल हमार।   विभगति प्रत्यय से हमर, होखे लगल सिंगार।।१२।।   दुलहिन हमरा के बना, छिना गइल अधिकार।   हमरा मौका ना मिलल, देखीं हम संसार।।१३।।   रस के गागर छीन के, पीये लागल लोग।   हमरा के बूझे लगल, विसय बासना भोग।।१४।।   झेलत सब झेला इहे हो गइनी हम बूढ़।   केहू ना खोजल कबो हमके मन से ढूंढ़।।१५।।   अब जे खोजे भिड़ल बा ले के मन में चाव।   लागे साधत बा उहो हमसे आपन दाव।।१६।।   केहू पइसा ला हमें चाहे कइल उधार।   केहू अपना नाव ला खोज रहल आधार।।१७।।   लागेला केहू लगे नइखे सही सहूर।   अपना-अपना लाभ ला सभे करे मजबूर।।१८।।   संस्कार आपन हमर, कुहुकेला दिन रात।   नाहीं केहू सुनेला, सही सनातन बात।।१९।।   हमरा गुन मरजाद के सभ्भे कऽकऽ मोल।   बेंचऽता बाजार में, पोथी-पतरा खोल।।२०।।   येही से घर छोड़ के, रो-रो करीं पुकार।   केहू दिलवा दे हमर, जीये के अधिकार।।२१।।   पिंड चकोड़न से छुटे, मिले हमर पहचान।   फुहर-गँवारन से बँचे तनिका हमरो जान।।२२।।   आजादी सबके मिलल, सबके भइल विकास।   कइसन करम हमार बा, दर-दर फिरीं उदास।।२३।।   हमरा के सीधा समझ सभे चलेला चाल।   नेता ना केहू भइल सुने हमर जे हाल।।२४।।   सहत-सहत कबले सहीं हमहू अत्याचार।   संविधान उफ्फर परे जे देता दुतकार।।२५।।   तब कहनी हम सोच के माई सुनऽ हमार।   करुनाकर भगवान से बतिया कहब तहार।।२६।।   करुनाकर के दया से सुधरी तोहर भाग।   करुनाकर के कथा से किस्मत जाई जाग।।२७।।   अब रोव के ना परी राखऽ ई बिसवास।   तहरा खातिर करब हम, सजी बरत उपवास।।२८।।   जान भले जाई हमर, तहर बँचायब मान।   हमरो ईहे परन बा, मदद करें भगवान।।२९।।   होखे ना देहब कबो तहके हमू उदास।   मरजादा तोहर बढ़ी, होखी ना उपहास।।३०।।   तबले हमरा हाथ में आइल इक अखबार।   जवना में छापल रहे सुग्घर सामाचार।।३१।।   संविधान के सूचि में सामिल होके आज।   भोजपुरी के माथ पर चढ़ल खुसी के ताज।।३२।।   बरतराज के हिया के बिहँसल तब अनुराग।   भोजपुरी सामाज के खुल गइल अब भाग।।३३।।   आईं मिलके करीं जा, माई के गुनगान।   सुन लहले सब बात के, करुनाकर भगवान।।३४।।   .....     भजन    दे दीं तनिका ध्यान प्रभु जी दे दीं तनिका ध्यान।   कऽ दीं अब कल्यान प्रभु जी दे दीं तनिका ध्यान।।   ये दुनिया में बइठल रउये सगरे कार कराईं   जे के जहँवा चाहीं तहँवा ले जाके पहुँचाईं   रउरा किरपा बिन ना होखे कवनो कार महान    प्रभु जी दे दीं तनिका ध्यान।। कऽ दीं....।।
भोजपुरी समाज पर आके संकट आज परल बा   भोजपुरी माई के भगिया, लागे आज जरल बा   संविधान टिरकावऽ ताटे देवे में असथान    प्रभु जी दे दीं तनिका ध्यान।। कऽ दीं....।।
लइकन के सब चाल देख के माई बिलखऽ ताड़ी   मन से केहू मदद करे ना आवे कबो अगाड़ी   लाज लुटावे में सब भीड़ल बा अपने संतान    प्रभु जी दे दीं तनिका ध्यान।। कऽ दीं....।।
लइकन के मनवा में प्रभु जी सरधा भाव जगा दीं   नेक नीयती भीतर भर के हर मतभेद भगा दीं   माई के मरजादा खातिर जागे अब स्वाभिमान    प्रभु जी दे दीं तनिका ध्यान।। कऽ दीं....।।
बरतराज के विनती सुन के आ के लाज बँचाईं   अपना माई के गुनगनवा मन से हमनी गाईं   माईं के इज्जत राखे में हो जाईं बलिदान    प्रभु जी दे दीं तनिका ध्यान।। कऽ दीं....।।  चरर मरर करे धनवा के पोर ।tag:www.jaibhojpuri.com,2012-10-01:3634233:BlogPost:4239282012-10-01T05:54:46.000ZShyam Narain Vermahttp://www.jaibhojpuri.com/profile/ShyamNarainVerma
बहे पुरवईया बदन झकझोर ।
चरर मरर करे धनवा के पोर ।
रिम झिम रिम झिम बरसेला पानी ।
चारो ओर खेतवा में भरी गयल पानी।
खिलल घसियन के चढ़ल जवानी ।
बगुला भगत करेलन मनमानी ।
धनवा के महक बिखरे चहुओर ।
चरर मरर करे धनवा के पोर ।
लहरा के झूमे रहरी के डलिया ।
केतना नीमन लागे धनवा के बलिया ।
मकई के मोचा पर काकड़ी के कलिया ।
झूमी झूमी जोन्हरी बतावेला हलिया ।
वर्मा रहरी के डलिया झूमे झकझोर ।
चरर मरर करे धनवा के पोर ।
श्याम नारायण वर्मा
बहे पुरवईया बदन झकझोर ।
चरर मरर करे धनवा के पोर ।
रिम झिम रिम झिम बरसेला पानी ।
चारो ओर खेतवा में भरी गयल पानी।
खिलल घसियन के चढ़ल जवानी ।
बगुला भगत करेलन मनमानी ।
धनवा के महक बिखरे चहुओर ।
चरर मरर करे धनवा के पोर ।
लहरा के झूमे रहरी के डलिया ।
केतना नीमन लागे धनवा के बलिया ।
मकई के मोचा पर काकड़ी के कलिया ।
झूमी झूमी जोन्हरी बतावेला हलिया ।
वर्मा रहरी के डलिया झूमे झकझोर ।
चरर मरर करे धनवा के पोर ।
श्याम नारायण वर्माआस के दीअरी (दोहा संजीवनी)tag:www.jaibhojpuri.com,2012-09-29:3634233:BlogPost:4237762012-09-29T11:47:35.000ZVratraj Dubey 'Vikal'http://www.jaibhojpuri.com/profile/VratrajDubeyVikal
आस के दीअरी     (दोहा संजीवनी)
जे जइसन करनी करे, वइसन होखे भाग।    कवनो घर मंगल मने, कतहीं लागे आग।।१।।
जेकर जइसन नियत हऽ, वइसन बने सुभाव।    मुँह मन के अयना हवे,…
आस के दीअरी    (दोहा संजीवनी)
जे जइसन करनी करे, वइसन होखे भाग।   कवनो घर मंगल मने, कतहीं लागे आग।।१।।
जेकर जइसन नियत हऽ, वइसन बने सुभाव।   मुँह मन के अयना हवे, लउके भाव-कुभाव।।२।।     जग हऽ जत्था जुलुम के, जीव रहे लाचार।   हरदम अपना जोस में, करे मुरखई कार।।३।।
गती मती संसार के, नाहीं कवनो थाह।   झूठे मनई कहेला, नीक हमर हऽ राह।।४।।
जे आवे संसार में, राजा ग्यानी संत।   दुखवे में जिनगी बिते, दुखवे से हो अंत।।५।।
ना केहू बड़का हवे, ना हऽ केहू छोट।   समय-समय के बात हऽ, कहवावे सब नोट।।६।।
कुछऊ करे न जगत में, पूजा बरत बिधान।   परसन हो जाले प्रभू, लउके जहँ ईमान।।७।।
जे जतने कोसिस करे, ओतने फँसत जाय।   भव-सागर दुरगम हवे, केहू पार न पाय।।८।।
आपन के आसा तजीं, प्रभु पर सौंपी भार।   भव-सागर के डोभ से, उहे करइहें पार।।९।।
मिले जवन आपन हवे, छूटे तवन विरान।   झूठे सोच-विचार से, जीव रहे परिसान।।१०।।
रीझीने प्रभुजी जहाँ, पता न गुन हऽ कौन।   सास्तर वेद-पुरान सब, लउके उहँवा मौन।।११।।
आपन हऽ सब कहे के, आपन हवे न देंह।   फेरू आपन का बनी, अनका मन के नेह।।१२।।
स्वारथ से संसार बा, स्वारथ बसे परेम।   स्वारथ बिन संसार में, चले न कवनो नेम।।१३।।
आपन नइखे थाह जब, अनकर के ली थाह।   थाहे लेते जगत में, भटके सबके राह।।१४।।
अपना ओर निहार के, तब दीं अनके दोस।   काहें ना माछी झुकी, मइल रखी जे पोस।।१५। ।
अइसन मत बोली बचन अइसन करीं न कार।   जवना से थू-थू करे ई सगरे संसार।।१६।।
घर में अवते कहीं से माई टोवे पेट।   घर में जे दोसर रहे सभ्भे टोवे चेट।।१७।।
करी प्यार भगवान से गाईं प्रभु के गीत।   करत रहीं सेवा सदा, बन के सबके हीत।।१८।।
भगवन के लीला हवे समझल ना आसान।   मोती भेंटे सीप में, हीरा भेंटे खान।।१९।।
गढ़ी आस के दीअरी, भरीं नेह के तेल।
बतिहर बर बिसवास के, देखीं प्रभु के खेल।।२०।।
......
आगे पढे खातिर  "आस के दीअरी" (दोहा संजीवनी)  के उपहार स्वीकार करीं. जय भोजपुरी परिवार के सप्रेम भेंट-
आस के दीअरी- दोहा संजीवनी   भोजपुरीtag:www.jaibhojpuri.com,2012-09-28:3634233:BlogPost:4235012012-09-28T06:30:00.000ZAshutosh Ranjanhttp://www.jaibhojpuri.com/profile/AshutoshRanjan696
सब केहू के प्रणाम,
भोजपुरी माने भाषा,     रहे सहे के ढंग आ चासा        भोजपुरी माने बोली,     ईद, दसहरा, छठ आ होली        भोजपुरी माने बेवहार,     प्यार, करुना, बलिदान के हार…
सब केहू के प्रणाम,
भोजपुरी माने भाषा,    रहे सहे के ढंग आ चासा      भोजपुरी माने बोली,    ईद, दसहरा, छठ आ होली      भोजपुरी माने बेवहार,    प्यार, करुना, बलिदान के हार      भोजपुरी माने जिए के तरीका,    भाई, भौजाई, माई, बाबू के सलीका      भोजपुरी माने दरपन    जिनगी खातीर, जिनगी के तरपन      भोजपुरी माने सरोकार,    दिमाग ले बेसी, दिल के कारोबार      भोजपुरी माने वाह वाह,    सादा जीवन, नाही कवनो, डाह आह       जय भोजपुरी जय भोजपुरी डॉट कॉम का बारे में...tag:www.jaibhojpuri.com,2012-09-27:3634233:BlogPost:4234022012-09-27T09:37:41.000ZAdminhttp://www.jaibhojpuri.com/profile/JaiBhojpuri
सब केहु के प्रणाम आ जय भोजपुरी,     रउआ लोगन के सुचित कइल चाह तानी कि कुछ अपरिहार्य कारणवश जय भोजपुरी डॉट कॉम अगिला कुछ दिन ले संभवत: आंशिक/पुर्ण रुप से बंद रह सकेला। हमनी का अपना ओर से हर संभव प्रयास कइ रहल बानी, ताकि एह समस्या के टालल जा सके, लेकिन अब ले कवनो उपाय नइखे लउकत। चूंकि रउआ भी जय भोजपुरी परिवार के एगो महत्वपुर्ण सदस्य हईं, ओह से ई जानकारी रउआ के दिहल जा रहल बाटे।      संकट के एह घडी में राउर साथ हमनी खातिर महत्वपुर्ण बा, अउर हमनी के आशा बा कि बहुत जल्दिये सारा…
सब केहु के प्रणाम आ जय भोजपुरी,   रउआ लोगन के सुचित कइल चाह तानी कि कुछ अपरिहार्य कारणवश जय भोजपुरी डॉट कॉम अगिला कुछ दिन ले संभवत: आंशिक/पुर्ण रुप से बंद रह सकेला। हमनी का अपना ओर से हर संभव प्रयास कइ रहल बानी, ताकि एह समस्या के टालल जा सके, लेकिन अब ले कवनो उपाय नइखे लउकत। चूंकि रउआ भी जय भोजपुरी परिवार के एगो महत्वपुर्ण सदस्य हईं, ओह से ई जानकारी रउआ के दिहल जा रहल बाटे।    संकट के एह घडी में राउर साथ हमनी खातिर महत्वपुर्ण बा, अउर हमनी के आशा बा कि बहुत जल्दिये सारा समस्या के निदान होई, अउर ई साइट एगो नया कलेवर में रउआ लोगिन के सामने आई।    राउरे आपन, एडमिन   इयादtag:www.jaibhojpuri.com,2012-09-26:3634233:BlogPost:4232642012-09-26T16:00:00.000ZAshutosh Ranjanhttp://www.jaibhojpuri.com/profile/AshutoshRanjan696
सब केहू के प्रणाम,                  गोली, गुल्ली,चिक्का,हमजोली,     आईस बाईस, कबड्डी आ रंगोली,     ओका बोका,चोर सिपाही, ठिठोली,        लेमचुस, फोचका, फोंफी, घुघुनी,…
सब केहू के प्रणाम,            गोली, गुल्ली,चिक्का,हमजोली,    आईस बाईस, कबड्डी आ रंगोली,    ओका बोका,चोर सिपाही, ठिठोली,      लेमचुस, फोचका, फोंफी, घुघुनी,    जिलेबी, रसगुल्ला, लकठा, चटनी,    लिट्टी, भूंजा, सतुवा, भभुरी,      नहरी, पायल अउर पनिहारी ,    चउका, खेती आ फुलवारी,    हंडिया, दिया अउर कुम्हारी,        कमलवतिया , सन्मतिया आ उनुकर महतारी,    कलुआ.भलुआ आ भउजी के नयना कजरारी,    घेंवड़ा , कद्दुवा , कटहर के तरकारी,      मेंढ़, बेंग, खेत आ अंगा,    चाउर, गेंहू, रोपनी के हुरदंगा ,    यमुना, गंडक, सोन आ गंगा,      घोनसार, पंचायत, चउपाल,    इमली, पिपर, निमिया के डाल.    चरखा, तकुवा, सुतरी के जाल,      रामलीला , नौटंकी, नाच के बाजा,    खजुली, लड्डू, खाजा,आ बतासा,    दुलहिन सकुचाईल , दुलहा के जनवासा,      मडई, पलानी, खपड के छप्पर,    अजान, प्रेयर, गंगा के हरहर,    सेवई,दूध आ दही के सिकहर,      नोनिया, कनिया आ चुरहारिन,    चमइन , धोबिन आ ठकुराईन,    ग्वालिन,महरी आ धोबियाईन ,      एक एक कर के सहसा सब इयाद के कोना में आईल,    अजनबी भईल उ अतीत जब फेर से दिल में समाईल,    वर्तमान के शुन्य में, जब सुनहरा पुरान उ अमाईल,    फेर से झुमल मन दिल में पूरनमासी तब छाईल.       जय भोजपुरी "कसहूँ गाँव से सहर के पलायन रुक पाईत "tag:www.jaibhojpuri.com,2012-09-25:3634233:BlogPost:4230322012-09-25T06:00:00.000Zmrs. sarojhttp://www.jaibhojpuri.com/profile/sarojsingh977
हमारे गांव मे आज एक और घर पे ताला लग गया । पिता पुत्र पुत्रवधु छोटे छोटे बच्चो समेत पिछले हफ्ते सभी लोग शहर के लिये पलायन कर गये । पुछने पे एक जन ने क्या कहा कि "
हिहिस रहल ह गांव प रहे के ना त खेती बारी मे कुछ धईल बा बेकारे मे पईसा आ टाईम दुनो जिआन होता , शहर मे जाई त दु पईसा बचईबे करी आदमी ".......  हमारे मुह से केवल " हँ " निकला ..(नवीन…
हमारे गांव मे आज एक और घर पे ताला लग गया । पिता पुत्र पुत्रवधु छोटे छोटे बच्चो समेत पिछले हफ्ते सभी लोग शहर के लिये पलायन कर गये । पुछने पे एक जन ने क्या कहा कि "
हिहिस रहल ह गांव प रहे के ना त खेती बारी मे कुछ धईल बा बेकारे मे पईसा आ टाईम दुनो जिआन होता , शहर मे जाई त दु पईसा बचईबे करी आदमी ".......  हमारे मुह से केवल " हँ " निकला ..(नवीन भोजपुरिया)
......
काल फेसबुक पर "नवीन भाई" के इ स्टेटस पढनी और इ विषय सोचे पर मजबूर कर दिहलस कि आखीर का कारण बा जे गाँव से सहर के तरफ पलायन हो रहल बावे .?.ओही सम्बन्ध में कुछ विचार आईल हा मन में ........................



गावं में अब का रह गईल बा? जे रहता उहे जानी
कवनो कम दुर्दसा गावं के नइखे इ रौउआ सभे मानी !!

अस्पतालन के उजडल छपर, टूटल छानी बा
टुटहा कल,भखड़ल ईनार के मटईल पानी बा !!

भायं भायं करत सुनसान रस्ता बा
पाठशाला के हालत बहुते खस्ता बा !!

चौउपाल पर अब गाय गोरु के डेरा बा
खाली घरन में चमगादड़न के बसेरा बा !!

हक हिस्सा खातिर भाई भाई में दुश्मनी बा
नात रिश्तेदारी कहे के रह गईल तनी मनी बा !!

पहिले जे सुनात रहे कजरी ,चईता ,बिरहा ठाँव ठाँव
अब चमेली बाई और हलकट जवानी के सोर बा गाँव गाँव !!

किसानन के उपज के कमाई से बेसी घाटा बा
सुविधा के नाम पे जीरो बटा सन्नाटा बा !!

कवनो अनचीन्ह से केहू ना पूछे नांव गाँव
जोहले ना मिली अब कउअन के काँव काँव !!

बेटा सहर गईल बा पावे वेतन भत्ता
माई बाबू जोहत बाड़े उनकर आवे के रस्ता !!

आपन देस में सब गावं के अइसने हाल बा, इ बात ना बा
पंजाब, हरियाणा पछमी यु पी के गाँव,सहर से बेसी नीक बा !!

उहाँ "फारम हॉउस वाले रिच फारमर"बाडन
हमरा इहाँ करज लिहल "मचान वाला किसान" बाडन!!

उहाँ के लोग सहर से खेती की ओर लौटत बा
सादी बियाह धूमधाम से फार्म हाउस में करत बा!!

आपन प्रयास से सहर गावं के अंतर मिटा देले बा लोग
नया तकनीक,व्यावसयिक फसल के अपना लेले बा लोग !!

एके देस में ,एतना विषम अंतर काहें बा
एह विषय में बड़ा गहराई से सोचे के बा !!
कसहूँ गाँव से सहर के पलायन रुक पाईत
आपन गाँव गवई फेर से गुलज़ार हो जाईत !!
~s-roz~
"
जय भोजपुरी"

Tags:



करुनाकर रमायन : बालकाण्ड (३० वाँ किस्त)tag:www.jaibhojpuri.com,2012-09-22:3634233:BlogPost:4227482012-09-22T23:37:39.000ZVratraj Dubey 'Vikal'http://www.jaibhojpuri.com/profile/VratrajDubeyVikal
करुनाकर रमायन (भोजपुरी महाकाव्य)        बालकाण्ड (३० वाँ किस्त)
चौपाई-     कनिया सब बइठेली डोली। बिलखेली सखिया मुँहबोली।।    चिघरऽ…
करुनाकर रमायन (भोजपुरी महाकाव्य)       बालकाण्ड (३० वाँ किस्त)
चौपाई-    कनिया सब बइठेली डोली। बिलखेली सखिया मुँहबोली।।   चिघरऽ ताड़ी मातु सुनैना। सुसुकेले सब सुग्गा मैना।।   जनक नयन से लोर चुवेला। नाजुक मन के कोर छुवेला।।   परिजन पुरजन रोअऽ ताड़े। बीज नेह के बोअऽ ताड़े।।   फाटऽ ताटे सभकर छाती। रोयेले सब जीव सँघाती।।   परकिरती के आँख भरल बा। घास-फूस पर ओस परल बा।।   पसिजल सब देवन के दिल बा। करुनामय संसार भइल बा।।   आवे जब बिछुरे के बेरा। टूटेला मनवा के डेरा।।   मनई के बन के कमजोरी। सरकेला पियार के डोरी।।   लछमी के जब ऊठल पउरा। लागेला मलीन जनकौरा।।
दोहा-     महल अटारी से लगे, सोभा भागल जाय।     फुलवारी के फूल सब, झुक गइल कुम्हिलाय।।२७०।।
चौपाई-    सब रानिन से मिले सुनयना। बिलख-बिलख बोलेली बयना।।   बेटी हमर आँख के पुतरी। कइसे अब अँखिया से उतरी।।   हई बड़ दुलार के जोगवल। जोखल हई फूल से पल-पल।।   हाथ जोर अरदास करीने। रउआ सभके पाँव परीने।।   इनकर भूल-चूक बिसरायब। बेटी निअर राख जोगायब।।   रउये सब महतारी बानी। हो गइनी हम आज बिरानी।।   कुल के नियम धरम सिखलायब। सबके अपना जोग बनायब।।   का बेटिन के करीं बड़ाई। समय परी तऽ सोझा आईं।।   बेटी जात बड़ा दुखियारी। छूटेला घर बाप-मतारी।।   होखेली बाकिर व्यवहारी। काम लगे ना कवनो भारी।।
दोहा-      जे जइसन जहँवा मिले, सभकर सुने बिचार।       सेवा सरधा से करें, कुल के करें सिंगार।।२७१।।
चौपाई-    दसरथ जी नेगी बुलववले। सबके जोग नेग बँटववले।।   पूज पुरोहित पनिहारिन के। धोबी नाई चुरिहारिन के।।   नोकर-चाकर सब बुलवा के। धन बस्तर सगरे सरिया के।।   देंहे-देंहे सब बँटववले। सभकर हियरा के जुड़ववले।।   हाथ जोर के माथ नवा के। दसरथ जी चलनी अजोधा के।।   चलल जनकपुर बा पहुँचावे। देत लुटावत जे मन भावे।।   उठली सब दुलहिन के डोली। सँघे चलल सखियन के टोली।।   पोंछे सब अँखिअन से पानी। अँखिया लउके गुल्लर खानी।।   जिअरा सबके भइले झाँझर। गाली पर कुहुकेला काजर।।   आपन सब सुध-बुध बिसरा के। डोली के सँघ चलें खिंचा के।।
दोहा-      गीत बिदाई के गुँजे, रीत नीत अनुसार।       छोह-मोह सब हिया के लागे करत चिघार।।२७२क।।       गीते में गा-गा सभे, धरम सिखावत जाय।       रखिहऽ कुल मरजाद के, कहें बात समुझाय।।२७२ख।।
चौपाई-    डोली जब सिवान पर आइल। धरती पर कुछ देर धराइल।।   मिलत-जुलत जलवा दिखलावत। वापस होली लोर बहावत।।   भर-भर अँखिया आँसू लेके। जनक न चाहेले लौटे के।।   दसरथ जी कहनी समुझा के। राज-काज देखीं अब जाके।।   नाता नेह लगल ना छूटी। ना परेम के डोरी टूटी।।   बाटे जवन नियम जिनगी के। परी करे के ऊ हमनी के।।   लोभ परनवा के हऽ बेसी। बाकिर हऽ ऊहो परदेसी।।   जिनगी के सुख हवे तियागे। आवेला ई सभका आगे।।   लोर पोंछ मन हलका कइनी। फेरू तब अँकवारी धइनी।।   लौटवनी बहुते समुझा के। अपने चलनी डेग बढ़ा के।।
दोहा-      आगे दूत पठाई के, पहुँचल अवध सनेस।       बहु बेटन से साथ में, आईने अवधेस।।२७३।।
चौपाई-    अगुआनी में जुटल अजोधा। लीप-पोत घर आँगन धो धा।।   भर-भर कलसा लगल धराये। डगर-डगर पर इतर छिटाये।।   रूप सजे लागल महलन के। सेज बिछे लागल फुलवन के।।   खड़िअइली सब गाय बिआइल। जीअत मछरी थार धराइल।।   टिका-फना के धोबिन अइली। माह दुआरी पर खड़िअइली।।   चउक-चउक पर बनल रँगोली। जवना रहिया आई डोली।।   लगे अवध सोभा के डासन। मोहित बा सँउसे इनरासन।।   किसिम-किसिम के बनल रसोई। जेकर जइसन इच्छा होई।।   रँग-रँग के आइल सब दउरा। परी पहिल दुलहिन के पउरा।।   मधुरे धुन सब बाजे बाजा। फहर-फहर सब फहरे धाजा।।   भाग-अवध के बा अगराइल। डोली सब दुअरा पर आइल।।
दोहा      तरसें सुरगन सरग के, देख अवध के भाग।       नंदन बन के सुमन में, लउकेला अनुराग।।२७४क।।       दउरा में पउरा परल, गउरा लगें निहाल।       धरे डेग जे ठीक से, सदा रहे खुसहाल।।२७४ख।।       दउरा भव सागर हवे, घूमें जेमें जीव।       थाह-थाह जे चलेला, भटके नाहीं टीव।।२७४ग।।
चौपाई-    घर में खनकल कँगना चूरी। दुलहिन सब पहुँचल देवकुरी।।   भइल सुआगत मंगल गा के। देव लोक झाँके हरसा के।।   दुलहिन सब के लगल बिछावन। भवन भइल बेसी मनभावन।।   साज सिंगार सुगन्ध सुहावन। ललित लाल लागे ललचावन।।   पहिले दुलहिन परिछल गइली। तब ऊ अपना महल समइली।।   लगल गलीचा बा फूलन के। सुख पहुँचावे जे चरनन के।।   बड़का-बड़का लागल अयना। टाँगल गइले तोता मयना।।   नेगी नेग निछावर पवले। दसरथ बहुते रतन लुटवले।।   पंडित सब के भइल बिदाई। बाँटल गइली दुधगर गाई।।   माइन में बा हरस समाइल। लछमी सब बा घर में आइल।।
दोहा-      तीनू माई खुसी से, अपन मनावें भाग।       अनके जामल धिया से। जूटल मन के राग।।२७५क।।       जागेला भगिया जबे, तबे जुटे ई नेह।       लछमी अनका गेहके, आवें अपना गेह।।२७५ख।।
चौपाई-    जहिया से सब दुलहिन आइल। सोच अजोधा के खतमाइल।।   खेले खुसी दुआरे अँगना। बजा-बजा पैजनिया कँगना।।   होते भोर बहुरिया जागें। सास-ससुर के पउँआ लागें।।   सासू आपन नेह दिखावें। बहुअन के कुल रीत सिखावें।।   सासू जानें बेटी खानी। बहु पूजें महतारी मानी।।   लउके राजभवन के कन-कन। सनल दुलार प्यार में छनछन।।   बरसेला आनंद भवन में। देख सिहालें देव गगन में।।   सबके मनसा पूजल जाले। तनको ना केहू दुखिताले।।   लागे आसा पुरा अघाइल। रिधी-सिधी लउकें लरिआइल।।   लउके अवध धाम अति पावन। इनरासन से अधिक सुहावन।।
दोहा-      जन जन में आदरस बा, भरल नेह बिसवास।       सगरे सुख संसार के, करे अवध में बास।।२७६।।
चौपाई-    कुछ दिन ले कौसिक जी रहनी। तब जायेके बतिया कहनी।।   दसरथ जी कहलें दुखिताई। कहाँ केहु रउआ के पाई।।   कुछ दिन अउरी रूकीं रउआ। मत छीनी किरपा परभउआ।।   रउये हऽ सब काज सँवारल। अवध नगर के भाग सुधारल।।   रउआ जो अब्बे चल जायब। अपना के अनाथ हम पायब।।   सेवा से मन भरल न बाटे। सरधा तनिक न छूटऽ ताटे।।   रउआ सजी बजार बसवनी। हमरा जिनगी के लवटवनी।।   इहें रहीं अब कुटी बना के। खुसी मिली नित दरसन पाके।।   संत जहाँ पर डेरा डाले। दुख उहँवा से भाग पराले।।   रउआ रहब हमर दुखभागी। किरपा बरसी भगिया जागी।।
दोहा-      कौसिक कहले सोच के, हमरा बाटे ग्यान।       अउरी रुकला से इहाँ, ना लउके कलयान।।२७७क।।       मन मसोस राजा तुरत, हो गइले तइयार।       भइल बिदाई मुनी के, सार-भार सइहार।।२७७ख।।
चौपाई-    मुनी के जोग बिदाई भइल। आसरम ले पंहुचावल गइल।।   गुरु बसीठ सँघ चारू भाई। लौटे जब लगले पहुँचाई।।   करत दंडवत सीस नवा के। धन-धन सब बूझे अपना के।।   अवध भइल डेरा अनंद के। गूँजे घर-घर गीत छंद के।।   राम बिआह जनक के स्वागत। कहत सुनत बा मनवा लागत।।   दसरथ के सब भाग सराहें। खुसी वइसने अपनो चाहें।।   दुलहिन सबके करत बड़ाई। मन लागे ना कबो अघाई।।   जे ई कथवा सूने गावे। दुनिया के सुख उहँवा आवे।।   मन के ना छूवे पछतावा। बाजे सदा अनंद बधावा।।
दोहा-      चरचा करत बिआह के, भागेला भव-भूत।       सुख संपत बरसत रहे, आ के उहाँ अकूत।।२७८क।।
लछमी आ के बसेली, मने-मने मुस्कात।       पावे सुखवा सरग के, मनई इहें छछात।।२७८ख।।
पूगे सब मनकामना, मिले भुलाइल राह।       सुन के कथा बिआह के, होखे तुरत बिआह।।२७८ग।।
मन के सब खटपट मिटे, भेंटे सुखद अराम।       ढेर दिन ले जीये ऊ, रहें दयालू राम।।२७८घ।।
सियाराम के चरन में, चित ना डिगे हमार।       बिगड़े ना दीं राम जी, बरतराज के कार।।२७८ङ।।
।। जय सियाराम ।।

.....
।। बालकांड पूरा ।।    .......  जाग - जाग ए भईया जल्दी हो जाग - ३tag:www.jaibhojpuri.com,2012-09-22:3634233:BlogPost:4228282012-09-22T13:15:25.000Zjitendra kumar thakur " dev "http://www.jaibhojpuri.com/profile/jitendrakumarthakurdev
जाग - जाग ए भईया जल्दी हो जाग - ३
जाग - जाग ए भईया जल्दी हो जाग
जाग देख हो भइल केतना बिहान बा
भागी अन्हार अब दिल में गुमान बा ,
बेटा भोजपुरिया के दिल में अभिमान बा ,
तन - मन - धन से जूता हो भईया |
जाग - जाग ए भईया जल्दी हो जाग - ३
अहि अभियानवा के जे भी बड़े अगुवा
जे भी बड़े अगुवा , जे भी बड़े अगुवा
उठ उनके कर अब स्वागत ए भईया
जाग - जाग…

जाग - जाग ए भईया जल्दी हो जाग - ३
जाग - जाग ए भईया जल्दी हो जाग
जाग देख हो भइल केतना बिहान बा
भागी अन्हार अब दिल में गुमान बा ,
बेटा भोजपुरिया के दिल में अभिमान बा ,
तन - मन - धन से जूता हो भईया |
जाग - जाग ए भईया जल्दी हो जाग - ३
अहि अभियानवा के जे भी बड़े अगुवा
जे भी बड़े अगुवा , जे भी बड़े अगुवा
उठ उनके कर अब स्वागत ए भईया
जाग - जाग ए भईया जल्दी हो जाग - 3
बिदेसिया नाटक वा के होई मन्चान्वा,
के होई मन्चान्वा,  के होई मन्चान्वा,
बेटी - बचवा से खुली सबके अखिया
खुली सबके अखिया , खुली सबके अखिया  उठ उनके कर अब नमन ए भइया
जाग - जाग ए भईया जल्दी हो जाग - ३
भइया नवीन , प्रवीण ,राजीव ,ब्रिज भईया के अरमान वा ,
सब भोजपुरी भैयां के खुस  भइले  मनवा
खुस भइले मनवा , खुस   भइले     मनवा
गावे जितेन्द्र देउवा , गाना ए भइया
जाग - जाग ए भईया जल्दी हो जाग - ३


चुप ना होखे ला ललनवा ।tag:www.jaibhojpuri.com,2012-09-22:3634233:BlogPost:4227102012-09-22T10:27:57.000ZShyam Narain Vermahttp://www.jaibhojpuri.com/profile/ShyamNarainVerma
दूनों हाथ जोड़ी हम पईया पड़तानी ,
बात हमार मान हो स्वामी ।
आजु छोड़ी के जनी जा भवनवा ।
चुप ना होखे ला ललनवा ।
केनिओ से आवेल तोहरा पास जाला ।
जब ना देखे तोहके पइया हो जाला ।
तोहरा बिना गोदी में खेलाई के लाला ।
कब से मुन्ना रोई रोई करेला हाला ।
छोड़ आजु गाड़ी , बाद में जइह सजनवा ।
चुप ना होखे ला ललनवा ।
केतनो मनाईं मुन्ना ना मानेला ।
सगरे खेलवना छोड़ी तोहरे के जानेला ।
जब चली जाल रोज तोहके बोलावेला ।
तोहरा बिना साजन कुछउ ना भावेला ।
वर्मा कैंसिल कर अब घर रह सजनवा ।
चुप ना होखे ला ललनवा ।
श्याम नारायण…
दूनों हाथ जोड़ी हम पईया पड़तानी ,
बात हमार मान हो स्वामी ।
आजु छोड़ी के जनी जा भवनवा ।
चुप ना होखे ला ललनवा ।
केनिओ से आवेल तोहरा पास जाला ।
जब ना देखे तोहके पइया हो जाला ।
तोहरा बिना गोदी में खेलाई के लाला ।
कब से मुन्ना रोई रोई करेला हाला ।
छोड़ आजु गाड़ी , बाद में जइह सजनवा ।
चुप ना होखे ला ललनवा ।
केतनो मनाईं मुन्ना ना मानेला ।
सगरे खेलवना छोड़ी तोहरे के जानेला ।
जब चली जाल रोज तोहके बोलावेला ।
तोहरा बिना साजन कुछउ ना भावेला ।
वर्मा कैंसिल कर अब घर रह सजनवा ।
चुप ना होखे ला ललनवा ।
श्याम नारायण वर्माएफ डी आई कवनो अनतफल ना ह बाकि तबो ....tag:www.jaibhojpuri.com,2012-09-22:3634233:BlogPost:4228162012-09-22T10:00:00.000Zनबीन भोजपुरिया ( NB )http://www.jaibhojpuri.com/profile/Navin
प्रनाम आ जय भोजपुरी       बडा चर्चा हो रहल बा , हेने होने सगरे जेने देखs ओनिये लोग अझुराईल बा की एफ डी आई एफ डी आई रिटेल मे आवत बा , केहु कहत बा देश एक दम चकचका जाई त केहु कहत बा की ई ईस्ट इंडिया कम्पनी लेखा होई देश बिका जाई ।       केहु तर्क दे रहल बा की एकरा अईला से किसानन के फायदा होई मजदुरन के फायदा होई लोगन के नोकरी मिली त केहु के तर्क ई बा की एकरा अईला से छोट छोट दुकानदार , माने पंसारी के दोकानी बनि हो जईहन स , तुरहा बरबाद हो जईहन स ।        खैर एह कुल्हि मे…
प्रनाम आ जय भोजपुरी     बडा चर्चा हो रहल बा , हेने होने सगरे जेने देखs ओनिये लोग अझुराईल बा की एफ डी आई एफ डी आई रिटेल मे आवत बा , केहु कहत बा देश एक दम चकचका जाई त केहु कहत बा की ई ईस्ट इंडिया कम्पनी लेखा होई देश बिका जाई ।     केहु तर्क दे रहल बा की एकरा अईला से किसानन के फायदा होई मजदुरन के फायदा होई लोगन के नोकरी मिली त केहु के तर्क ई बा की एकरा अईला से छोट छोट दुकानदार , माने पंसारी के दोकानी बनि हो जईहन स , तुरहा बरबाद हो जईहन स ।      खैर एह कुल्हि मे गईला से पहिले देखे के बा की ई एफ डी आई का ह ?      फारेन ( बिदेस ) डाईरेक्ट ( सीधे/प्रत्यक्ष ) इंवेस्टमेंट ( पईसा लगावल / निवेश ) आ रिटेल माने खुदरा व्यपार - सोझ साफ माने इहे भईल की बिदेस से खुदरा व्यपार वाला जवन क्षेत्र बा ओजुगा बिदेस से सीधे सीधे पईसा आई ।      सवाल ई उठत बा कि का एकरा पहिले एफ डी आई कवनो क्षेत्र मे आईल बा लागु भईल बा ?      त एकर जवाब बा हँ आ उ कुल्हि क्षेत्र बा - सर्विस सेक्टर ( फाईनांस आ नान फाईनांस ) , टेली कम्युनिकेसन ( मोबाईल आ दुर संचार व्यवस्था ) कम्प्युटर साफ्टवेअर आ हार्डवेअर , रिअल स्टेट ( ममल्टी प्लेक्स सिनेमा हाल आ हाउसिंग कालोनी ) , कंस्ट्रक्सन , दवाई आ फार्मा के क्षेत्र मे , बिजली के क्षेत्र मे , आटोमोबाईल के क्षेत्र मे , धातु से सम्बन्धित उद्द्योगन के क्षेत्र मे , पेट्रोल गैस के क्षेत्र मे , फर्टिलाईजर के क्षेत्र मे , होटल मे , ट्रेडिंग के क्षेत्र मे , इलेक्ट्रिकल कल पुर्जा के क्षेत्र मे , प्रिंट मिडिया आ सुचना के क्षेत्र मे , सिमेंट आदि के उद्योग मे , बन्दरगाह आदि के क्षेत्र मे , इंडस्ट्री के मशीनन के क्षेत्र मे , खाये वाला सामान बनावे वाली कम्पनियन के क्षेत्र मे , टेक्स्टाईल माने कपडा लाता के क्षेत्र मे , समुन्दर से आवे जाये वाला ट्रांस्पोर्ट के क्षेत्र मे , खदान के क्षेत्र मे , पढाई लिखाई शिक्षा के क्षेत्र मे खेती बारी से जुडल कल पुर्जा के क्षेत्र मे आ मोटा मोटी धई ली कुल्हि तिरसठ चौसठ ( 63-64) को क्षेत्र मे एफ डी आई बडुवे ।      कवना कवना राज्य मे ई एफ डी आई बडुवे ?      भारत के लगभग हर राज्य मे एफ डी आई बडुवे बाकि टाप टेन ( सबसे ज्यादा जवन दस गो राज्य ) मे यु पी बिहार नईखे ।      रिटेल मे एफ डी आई के का माने बा ?      रिटेल माने खुदरा व्यपार के क्षेत्र मे एफ डी आई माने की खुदरा के क्षेत्र मे बेचे किने खाति बिदेसी कम्पनी पईसा लगईहन स । ठीक ओइसही जईसे भारत के व्यपारी लोग पईसा लगावे ला , फरक अतने बा की पईसा लगावे वाला बिदेसी कम्पनी होईहन स । आ ओह कम्पनी मे 51 परसेंट हिस्सेदारी बिदेशी कम्पनी के होई ।      का रिटेल मे एफ डी आई माने वालमार्ट ह ?        ना , वालमार्ट एगो कम्पनी ह जवन रिटेल के क्षेत्र मे कई जगहा पईसा लगवले बिआ आ आपन दोकानी खोलले बिआ , एकरा अलावा जायंट , कैरी फोर जईसन कई गो अउरी कम्पनी बाडी स जवन कई गो देसन मे आपन कारोबार चलावत बाडी स ।      अउरी कहा कहा रिटेल मे एफ डी आई ब ?      चीन सिंगापुर ब्राजील भा अउरी कई गो विकसीत भा विकासशील देशन मे 50- 100% एफ डी आई के सुविधा बडुवे ।      एकरा से नुकसान का हो सकेला ?      - लोगन के डर बा की ई आई त फेरु छोट छोट दुकानदार लोगन के कारोबार बन हो जाई ।     - लोगन के डर बा की लोग छोट छोट दुकान से सामान कीनल बन कई दी आ बिदेसी कम्पनियन के दोकान से सामान किनी ।     - लोगन के डर बा की ई कम्पनी देश के अपना हिसाब से चलावे लागी जब चाही त दाम बढाई जब चाही दाम घटाई ।     - लोगन के कहनाम बा कि देस मे बिदेशी सामान के भरमार हो जाई आ देसी सामान के केहु पुछी ना      एकरा से फायदा का हो सकेला ? कई लोगन के कहनाम बा की एकरा से फायदा कुछउ नईखे बाकी हमार कुछ तर्क बा आ हम एह के पछ मे बानी काहे कि -      - भारत मे पहिलही से कतना बिदेसी सामान भरल पुरल बा , चीन से ले के अमेरिका ले , हर जगहा के सामान बाजार मे भरल बा , एह से ई कहल की बिदेसी सामान भरी जाई गलत बा ।     - सरकारी नियम के हिसाब से ई लोग ओजुगे दोकानी खोली जहवा 10 लाख से बेसी लोग रहेले एह से ई कुल्हि दोकानी खलिहा बड बड शहर मे ही खुल सकेली स , माने एह कुल्हि दोकानन के कुकुरमुत्ता लेखा बढे के चानस ना भेटाई ।     - छोट छोट दोकानी वाला लो रसीद ना देला लो आ देबो करे ला लो त ओकर कवनो भैल्यु ना रहेला बाकी एह मे अईसन कुल्हि ना होई ।     - ई कुल्हि कम्पनी अधिकतर सामान ( कम से कम दाम राखे खातिर ) भारत से खरीदिहन स , खास कई के आनाज , फल आ तरकारी , काहे की ई कुल्हि सामान दोसरा देस से ले आवे मे बेसी पईसा लागी आ ई कुल्हि चीझु भारत मे आराम से भेटा जाई ।     - चुकि आनाज फल आ तरकारी किसानन से किनाई एह से ई एगो उमेद बा की किसान लो के नीमन आ फिक्स रेट भेजाई , गहंकी जोहे के ना परी ।     - सामान नीमन मिली , काहे की ई कुल्हि कम्पनी एहि से मसहुर बाडी स काहे की नीमन सामान कम दाम प बेचल एकनी के असली तरिका ह ।     - चुकि एह कम्पनियन के आपन कीने बेचे वाला टीम रहेले जवना मे लम सम मय लोग भारते के रही माने की रोजगारो मिली ।     - एह कम्पनियन के कीने वाला बिभाग डारेक्ट ओजुगा से सामान किनिहन स जहवा ओह सामान के पैदावार होत बा , उ सामान बनत बा काहे की ई लो कम से कम दाम मे बेचल चाही ।     - चुकि छोट छोट किराना / पंसारी के दोकानी से लोग महीना भर के राशन ना किनेला , आ किनबो करेला त क्रेडिट प किनेला एह से उ लो अईसना दोकानी पे ना जाई ।     - किसानन के सबसे बड समस्या अपना पैदावार के बेचला के बा , कही राखला के बा । अब एह कुल्हि के वजह से कीने वाला त फिक्स होईये जईहे , रेट त नीमन मिलबे करी संगे संगे ई नियम भी बा की एह कम्पनियन के नाफा जवन होई ओकर कुछ हिस्सा ( 30-50 प्रतिशत ) शीत गृह ( कोल्ड स्टोरेज ) , आनाज भंडारण ( स्टोर ) आ अनाज फल तरकारी के ढोवे खाति ट्रांसपोर्ट के बेवस्था मे लागी ।

जवन राज्य एह कम्पनियन के अपना राज्य मे नईखे चाहत ओकरो खाति उपाई बा , कि ई कम्पनी ओहि राज्य मे जईहन स जवन राज्य एकनी के आवे दी , माने नियम कानुन बनाई की एफ डी आई ओहु लो के राज्य मे आ सकेला ।

आपन बात
अउरी कुछ नाफा नुकसान हो सकेला जवना के रउवा सभे जोड घटा सकेनी । ई कुल्हि हम सैध्यांतिक जवन होखे के चाही ओह बात के धईले बानी , हमरा देखे से आ हमार जवन अनुभव कहत बा आ हम चीन , सिंगापुर दुबई अबुधाबी मे जवन देखले बानी ओह आधार प कहत बानी काहे की एह देसन मे अईसन कुल्हि कम्पनी बाडी स आ छोट छोट दुकानदार लो भी बा आ नीमन बिजनेस दुनो के होत बा ।       संगे संगे हम इहो कहल चाहब की वालमार्ट जवना के ढे हाला बा उ दक्षिण कोरिया से आ जर्मनी से आपन दोकानी बन कई के वापस चलि गईल काहे की जर्मनी आ दक्षिण कोरिया के लोगन के अपना छोट छोट दुकानदारन से सस्ता आ नीमन सामान मिलत रहे । त एह एफ डी आई से कवनो ना पहाड टुटत बा आ ना कवनो पहाड ठाड होत बा , हमरा देखे से दु गो फायदा जवन लउकत बा उ ई बा की किसानन के खरीददार , बरिआर खरीददार भेटा जईहे , आ खेती बारी प्रोफेसनल तरिका से होखे लागी काहे की एह कुल्हि से कांट्रैक्ट फार्मिंग , खेती बारी मे इंश्योरेंस जईसन चीझु आ जाई आ संगे संगे एक नीमन कम्पटीसन बाजार मे बने लागी भा बन जाई । माने सब कुछ सरिहरा जाई आ व्यवस्थित ढंग से होई आ जवन हेने होने से बिदेशी माल आवत बा उहो सरिहरा जाई ।     लोगन के ई शंका बा की ई कम्पनी कमाये खाति आवत बाडी स , त हम कहल चाहब की केहु पईसा कमाही खाति लगावेला ,बाकी उ कतना पईसा ले के जात बा कतना पईसा रउवा देश मे लगावत बा एह के भी देखल जरुरी बा ।
चेक प्वाईंट

सरकार के संगे संगे समाज के भी अपना के ओस्तवार राखे के जरुरत बा , आर टी आई जईसन चीजन से एह लोगन के नाक मे नाथ लगवले रहे के चाही , कंज्युमर फोरम आदि मे अगर कुछ गडबडी होत बा त एह लोगन के टांगे के चाही ।

लम सम इहे बा एह एफ डी आई मे , एकरा वजह से ना छाती उतान कई के चले के जरुरत बा आ ना एकरा वजह से मुडि नवाई के चले के जरुरत बा ! ई कवनो अईसन चीझु नईखे जवना के वजह से केहु गुलाम हो जाई आ केहु रउवा प राज करे लागी । ई रउरा हाथ मे बा , देसी युज करब त देशी कम्पनी चमकिहन स आ बिदेशी करब त देशी आ बिदेसी दुनो चमकिहन स ।

भारत के कई गो कम्पनी गल्फ मे रिटेल मे इंवेस्टमेन्ट कईले बाडी स जईसे लु लु बिआ , मनामा बडुवे । अब जब सब कुछ वैश्विक हो गईल बा आ हो रहल बा ओह समय मे एह कुल्हि चीजन प रुढिवादी बिचार राखल उचित ना कहाई ।

बिल्कुल एह कुल्हि से किसानन के दीन दासा नईखे बदले वाला बाकी ह काफी हद तक सुधार के गुंजाईस बा !

बाकी सब अब बतकही मे आई , कुछ सवाल जवाब होई त ओह मे आई , त रउवा सभ के सुझाव के इंतेजार बा ।


जय भोजपुरी

धरती बनी गवाह पंजवार के,जब माई के मिली सेहरा स्वाभिमान के tag:www.jaibhojpuri.com,2012-09-22:3634233:BlogPost:4226122012-09-22T07:00:00.000ZAshutosh Ranjanhttp://www.jaibhojpuri.com/profile/AshutoshRanjan696
सब केहू के प्रणाम,


खींच के आकाश धरती पर झुकावे के बा, आपन माई के हक़ अब दिवावे के बा I
गूंजे चारो दिशा अईसन आवाज उठावे के बा, पत्थर के तोड़ के अब पानी बनावे के बा II


भले केहू खींचे, भले केहू मींचे अब हाँथ से हाँथ मिलावे के बा I
बना के हान्थन के अब मुठी भोजपुरियन के ताकत दिखावे के बा II

चली चली साथे आ मिलिहन जे काँटे, ओह काँटन के फुल बनावे के बा I
ना रुकी नाही झुकीं आ मिलिहन जे रोड़ा, ओह रोडन के धुल बनावे के बा II

कामयाबी त…
सब केहू के प्रणाम,


खींच के आकाश धरती पर झुकावे के बा, आपन माई के हक़ अब दिवावे के बा I
गूंजे चारो दिशा अईसन आवाज उठावे के बा, पत्थर के तोड़ के अब पानी बनावे के बा II


भले केहू खींचे, भले केहू मींचे अब हाँथ से हाँथ मिलावे के बा I
बना के हान्थन के अब मुठी भोजपुरियन के ताकत दिखावे के बा II

चली चली साथे आ मिलिहन जे काँटे, ओह काँटन के फुल बनावे के बा I
ना रुकी नाही झुकीं आ मिलिहन जे रोड़ा, ओह रोडन के धुल बनावे के बा II

कामयाबी त खुदे चुमिहे अब कदम, मंजिल के मंजिल बनावे के बा I
सुनिहें त उहो आ सुनिहें अब इहो, बहिर के गहिर बनावे के बा II


ढेरे भईल हेने, ढेरे भईल होने, अब माई के माई कहावे के बा I
नाही रही अंजर,नाही रही बंजर, अब पत्थर में फुल खिलावे के बाII


जब मिलिहे संघतिया अपनी जवार के, त कईसे ना सुनिहन उ हमनी के हुंकार के I
उठी जब आवाज ओह धरती पंजवार से, तो रोकले ना रोकायी इ लड़ाई स्वाभिमान के II



जय भोजपुरीकरुनाकर रमायन : बालकाण्ड (२९ वाँ किस्त)tag:www.jaibhojpuri.com,2012-09-22:3634233:BlogPost:4226992012-09-22T01:00:00.000ZVratraj Dubey 'Vikal'http://www.jaibhojpuri.com/profile/VratrajDubeyVikal
करुनाकर रमायन (भोजपुरी महाकाव्य)        बालकाण्ड (२९ वाँ किस्त)
चौपाई-      समधी के बिधिया खतमा के। माड़ो के बान्हा सरका के।।…
करुनाकर रमायन (भोजपुरी महाकाव्य)       बालकाण्ड (२९ वाँ किस्त)
चौपाई-     समधी के बिधिया खतमा के। माड़ो के बान्हा सरका के।।    दसरथ जी के निकलल बानी। जाये के अब चाहऽ तानी।।    जल्दी से अब करीं बिदाई। बहुअन के ले नगरी जाईं।।    जे सतकार मिलल मिथिला से। कतहीं ना मिली खोजला से।।    सुनले जब विदेह ई बानी। उतर गइल मुँहवा के पानी।।    कहलें ई का बचन कढ़वनी। हमनी के अपसोच बढ़वनी।।    कुछ दिन सेवा अउर करे दीं। मनवा के कुछ धीर धरे दीं।।    सुनके ई जाये के बतिया। धड़के लागल बाटे छतिया।।    चूक भइल सेवा में कवना। जाये के निकलल ई बयना।।    साँच-साँच हमके बतलाईं। दिल के मत अब अउर दुखाईं।।
दोहा-       रउआ तऽ बड़का हईं, बड़को में कुछ बीस।        जेके बपसी रूप में, अपनवले जगदीस।।२६२।।
चौपाई-     सुन कातर बानी बिदेह के। छलके लागल नयन नेह के।।    अवधपति आदर से कहनी। सुख से हम रउआ घर रहनी।।    का राउर सतकार बखानी। कहत साँच हमहूँ सकुचानी।।    ई सतकार कबो ना भूली। चरचा करते छाती फूली।।    पहिले के पुनवा बा जागल। तब रउआ से नाता लागल।।    जे मन में सरधा के सानी। ऊहे रउआ के पहचानी।।    बानी रउआ बड़ उपकारी। दानवीर सबका से भारी।।    कन्यादनवा महा दान हऽ। बंस बढ़ावल विधि विधान हऽ।।    विनय भाव मनवा में ले के। अपना घर के लछमी दे के।।    जे दोसर के भाग बनावे। अनके घर भर खुसी मनावे।।
दोहा-       ओसे बढ़ संसार में, के बा चतुर सुजान।        जेकरा घर माँगे कुछु, पँहुचेले भगवान।।२६३।।
चौपाई-     पहुनाई तऽ हऽ पहुनाई। बसत ढेर महिमा घट जाई।।    स्वागत में सब कार रुकेला। तन मन धन सब धरम झुकेला।।    स्वागत सोभेला सीमा में। आवत रहे सदा जे कामें।।    अधिक नेह परिसान करेला। जिनगी के सुख चैन हरेला।।    भाव समरपन के जब आवे। स्वागत ऊहे सही कहावे।।    येमें कार सजी रुक जाला। समय बितत ना तनिक बुझाला।।    राज काज रूकल बा सगरे। दूनू ओरी डगरे-डगरे।।    अवध गइल बा बहुत जरूरी। सेवा से करतब ना पूरी।।    सून अवध के कइसन गत बा। रह-रह मनवा उहो परत बा।।    मरजी कऽ दी अब हम जाईं। बहुअन से घर-बार बसाईं।।
दोहा-       मिलल जवन रउआ इहाँ, सुख सरधा सम्मान।        हरदम रही इयाद ई, जबले रही परान।।२६४क।।        सुन समधिन के बतकही, बोले मुनी बसीठ।        ना बा कम केहू सुनी, दूनू हईं सिरीठ।।२६४ख।।
चौपाई-     मानुस जिनगी बड़ा कठिन हऽ। दुरलभ येकर हर पल छिन हऽ।।    मानुस तन मुकती के रथ हऽ। करम धरम सब येकर पथ हऽ।।    जूटल बा इनरिन के घोड़ा। हाथे बा इच्छा के कोड़ा।।    ठीक चली तऽ मुकुती पाई। गलत चली तऽ गच्चा खाईं।।    भूसन बन के भरम सतावे। सुख साधन बन दूसन आवे।।    बीते येकर जिनगी सारी। जीये के करते तइयारी।।    लालच के लाचारी पावे। चिन्ता के बेमारी आवे।।    हुसियारी में हीत मिले ना। स्वारथ कारन मीत मिले ना।।    समय कटेला सपराई में। आसा के बस अगुआई में।।    भीतर के ना देखे अयना। बाहर खोजे दिल में चयना।।
दोहा-       असथिर ना होखे कबो, काई पर के गोड़।        हिरिस करत हारत रहे, घुमत उमर के मोड़।।२६५।।
चौपाई-     रह-रह के कुछ गरभ गरेसे। छटक लोभ के लुतिया लेसे।।    कुफुत बटोरे करता बन के। दुख से भागे धीरज मन के।।    भाग बनावे में भीड़ेला। धन खातिर पाँकी हीड़ेला।।    टूटेला झूठे अगरा के। लुट जाला ई खुसी मना के।।    येके झूठ बड़ाई भावे। साँच बात दिल के घबड़ावे।।    सबसे ई काबिल बन जाला। अपने बतिया पर अड़िआला।।    भगवन में बिसवास घटेला। झूठे उनकर नाव रटेला।।    हरदम आपन बल अजमावे। झूठे मन के दुखी बनावे।।    मजा गँवावे में जे होला। पावे में ओके खोजेला।।    देखे हरदम अनके गलती। सदा चलावे आपन चलती।।
दोहा-       सपना के संसार से, जोरेला ई नेह।।        भोगेला सब करम फल, बदल-बदल के देंह।।२६६क।।        दुरबल होके नेह में, करतब जाला भूल।        आपन बस कुछ चले ना, राखे तबो वसूल।।२६६ख।।        मनई के आदरस में, रउआ सभे महान।        सोचीं सरधा से तनी, दे परजा पर ध्यान।।२६६ग।।
चौपाई-     मानी बात ध्यान ई देके। समय सही आइल जाये के।।    ठीक न बा अब रोकल रूकल। मन में बा हुदबुदी ढूकल।।    सतानंद जी अब सइहारीं। जाये के सुभ लगन उचारीं।।    सुन बसीठ के बचन विचारल। सुरू भइल साधन सइहारल।।    चारू दुलहिनियन के डोली। सजे लगल जइसे रंगोली।।    ला ला के सब रतन मढ़ाइल। हीरा मोती सजी जड़ाइल।।    सोना के सब तार चढ़ावल। किसिम किसिम के फूल कढ़ावल।।    लगल गुलाबी सब ओहरवा। सोभा के सब लगल झलरवा।।    सब कनियन के खेल खिलौना। चुन-चुन सबके मन बहलौना।।    डोलिन में अब लगल धराये। सरधा से लागल सौंपाये।।    सुग्गा सुग्गी तोता मैना। सुघर फतिंगन के सब सैना।।    जवन-जवन जेके मनभावे। लागल बा सभ्भे सरिआवे।।
छंद-     प्यार हई सुखसार हई सुसिंगार हई संसार के नारी।    सुकवार हई रसधार हई आधार हई सुभ मंगलकारी।।    ई गीत हई संगीत हई सुभ रीत हई परतीत पियारी।    कोमलता के कवीत हई इहे मीत हई सबसे हितकारी।।    पीर सहेें सब भीर सहें तकदीर के इहे करेली तयारी।    दया ममता के मकान हई मुस्कान हई सबसे उपकारी।।    सिरजन के ई समान हई परधान हई सरधा के दुलारी।    सकति हई ईहे भगति हई आसकति हई आसा अवतारी।।    जाली जहाँ खुसहाली तहाँ अगुताली न सहत संकटभारी।    भोग में लोग धरावेला रोग सहें दुखभार लगें दुखियारी।।    मान करे जे महान बने भगवान के उहे कहाला पुजारी।    ईहे हई सुविधा के सरोवर बिहँसे जहाँ कलयान कियारी।।
दोहा-       हीरा मोती रतन के सजा सजा के भार।        भेजे खातिर साथ में, तुरत भइल तइयार।।२६७क।।        हाथी घोड़न के सघें दुधगर-दुधगर गाय।        रेसम के सब ओढ़नी ओढ़-ओढ़ हरसाय।।२६७ख।।        नारी अइसन धन हई जहाँ जहाँ ई जाय।        सुख संपति संसार के, सँघ ही जात बुझाय।।२६७ग।।
चौपाई-     रेसम के बस्तर सिलवा के। सजी बरातिन के बुलवा के।।    हाथे-हाथ बँटाये लागल। अजब खुसी के अवसर जागल।।    सबके हिया जुड़इल बाटे। मनवा में उछाह ना आँटे।।    सरधा में औकात सजा के। जनक सौंप दहले सब लाके।।    लछमी जवना घर से जाली। लउकेला ऊ खाली-खाली।।    दसा देख के जनक राज के। सँघवे सब उनके समाज के।।    दसरथ जी आगे आ कहनी। ई सब का रउआ दे दहनी।।    राउर धन ना हम ले जायब। राउर ना मनवा दुखलायब।।    सब कुछ बाटे हमरा पूरन। चाहीं बस किरपा के चूरन।।    ऊहे लेके हमहूँ जायब। हरदम रउरा गुन के गायब।।
दोहा-       का होई हमरा लगे, राउर ई औकात।        दुखलाई मत हिया के, मानी हमरो बात।।२६८।।
चौपाई-     अँखिअन में भर-भर के पानी। जनकराज के निकलल बानी।।    रउआ जो ई ना ले जायब। तब हमार मरजाद घटायब।।    बात सही ई रउआ मानी। सरधा से सब दहले बानी।।    बात विनय के सुन समधी के। हिया जुड़ाइल दसरथ जी के।।    चुन-चुन के कुछ-कुछ ले लहनी। फेरू तब ई बतिया कहनी।।    खुस कईल जो चाहीं मनवा। इहवें राखीं अउरी धनवा।।    खूब करब संतन के सेवा। बाँटत रहब मिठाई मेवा।।    सब बेटिन के ले ले नउआ। दुखिअन के सब बाँटब रउआ।।    पुन परताप बढ़ायब आगे। सुन-सुन बात दरीदर भागे।।    जनकपुरी ई धाम कहाई। नइहर बुझ सब तिरिया आई।।
दोहा-       तिरिअन के सतकार से, जागी येकर भाग।        येही धन के अंस से, होई अमर सुहाग।।२६९।।
फेरू आगे...    करुनाकर रमायन : बालकाण्ड (२८ वाँ किस्त)tag:www.jaibhojpuri.com,2012-09-20:3634233:BlogPost:4224542012-09-20T16:44:46.000ZVratraj Dubey 'Vikal'http://www.jaibhojpuri.com/profile/VratrajDubeyVikal
करुनाकर रमायन (भोजपुरी महाकाव्य)        बालकाण्ड (२८ वाँ किस्त)
चौपाई-     सगरे काम उहे सब होले। रीत रिवाज धरम जे बोले।।…
करुनाकर रमायन (भोजपुरी महाकाव्य)       बालकाण्ड (२८ वाँ किस्त)
चौपाई-    सगरे काम उहे सब होले। रीत रिवाज धरम जे बोले।।   सुभ करमन के छाँट-छाँट के। करे लोग सब बाँट-बाँट के।।   सुखवा फइलल सब जगही बा। दुख के ना लवलेस कहीं बा।।   जवन जघे रनिवास लगल बा। ओकर अजबे भाग जगल बा।।   गाई के कुछ गोबर आइल। बाहर-भीतर जघे लिपाइल।।   बरन-बरन के अछत रँगाइल। जघे-जघे चैका पूराइल।।   सुभ बिआह के लउके लच्छन। बनल चितर सब अइसन अइसन।।   घास-फूस सब गाछ बिरिछिया। पहिरेले सोभा के बिछिया।।   हरदी चन्नन अगर धूप के। बरखा होखत रहे रूप के।।   पंडित जी हरदी चढ़ववले। विधि विधान आगे बढ़ववले।।
दोहा-      हुलस-हुलस के भइल सब, हरदी के सुभ कार।       मेहरारुन के बहुत अब, जूटल रहे बजार।।२५२।।
चौपाई-    जवन हाल येन्ने बा वर के। उहे हाल कनिया के घर के।।   उहँवो हरदी चंनन लागल। दुखवा जनकपुरी से भागल।।   माँगर होते साँझ पुजाइल। मटकोरा के कार नधाइल।।   दूनू ओर भइल मटकोरा। सुख छउके चढ़-चढ़ के कोरा।।   कवनो लेखा बीतल रतिया। लागल भोरे सजे बरतिया।।   बाजे लगल सुहावन बाजा। दूर-दूर के अइले राजा।।   चलल बरात पुरा सरिया के। पहुँचल जनक दुआरी जाके।।   सोभा फइल गइल छितरा के। पूजा पहिल भइल दुअरा के।।   नारी रहली गावत मंगल। अलगे-अलगे बना-बना दल।।   दसरथ के स्वागत में सुरखुर। जूटल लागे पुरा जनकपुर।।
दोहा-      गनपति के पूजा भइल, हरसित बा सब लोग।       जनवासे लवटल सभे, खा के छप्पन भोग।।२५३।।
चौपाई-    चलले भसुर सुजग्य अँगनवा। झूम उठल सखिअन के मनवा।।   लगली गीत मधुर धुन गावे। भसुरू के बकलोल बनावे।।   भकुआ भसुर कहाँ से अइले। नीमन ना गहना ले अइले।।   दुलहिन जोग न लउके सारी। नाव हँसवले ईहो भारी।।   लउकें भसुर बड़ा दँतचिअरा। पोंछ रँगा के आइल सिअरा।।   दछिना में के जम्मा जोड़ा। पहिर के लागें बंठा घोड़ा।।   कइसन इनकर बाड़ी माईं। मँगनी में लहली जनमाई।।   कइसे बानी आज बिकाइल। भसुर भरइता बन के आइल।।   राउर मुँहवा लागे चिपरी। देख-देख बाजेला थपरी।।   लागीने रउआ खनदानी। तन में तनको नइखे पानी।।
दोहा-      मुरई अइसन नाक बा, कोंहड़ा निअर कपार।       कान कराही के निअर, अँखिया मुनल बिलार।।२५४क।।       कार निरीछन के भइल, बग-बग बरे सिंगार।       सुध-बुध कइले बा खतम, माया के बाजार।।२५४ख।।
चौपाई-    दुलहा सबके बारी आइल। अँगना में अइले हरसाइल।।   पहिर-पहिर के सुन्नर सारी। परिछे उनके चलली नारी।।   तरे-तरे के लउके रँगवा। थिरकत रहे खुसी से अँगवा।।   बिजुरी जइसे चमकत भागे। वइसे रूप सखिन के लागे।।   रूप-छड़ी सब डेग बढ़ावें। मनसा के मन फूल लुटावें।।   दुल्हा बनल बरम मनभावन। माया घर होखे परछावन।।   मनवा में उछाह बा भारी। हाथे सोहे कंचन-थारी।।   ताकत-झाँकत तन सइहारत। डेग-डेग छवि दिअना बारत।।   काजर के चिकनाई भारी। नाचेली अँखिया रतनारी।।   लागे देंह बहुत रति धइली। बनल पुजारी परिछे अइली।।   रूप-रास लउके घर आइल। छलके लागल नेह खखाइल।।   दुल्हा देख जुड़ाइल नयना। चलली परिछे सास सुनयना।।
दोहा-      परिछत लउकल रूप जे, गइली ऊ घबड़ाय।       रूप चतुरभुज देख के, सुध-बुध गइल भुलाय।।२५५क।।       चारू भाइन के भइल, परछावन के कार।       घरवे में घूमत रहे, सोभा के संसार।।२५५ख।।
चौपाई-    सभ्भे तब मड़वा में आइल। सुभ बिआह के कार नधाइल।।   चउका पर सब बइठल दुलहा। सबके नजर भइल बा खुलहा।।।   पूजा गौरी के गनेस के। सब देवन सँघवा महेस के।।   पंडित जी लगले करवावे। सब मंगल मंतर पढ़वावे।।   तब पंडित के निकलल बानी। सँघवा ले आपन महरानी।।   महाराज मड़वा में आईं। हाली कन्यादान कराईं।।   जनकराज मड़वा में अइले। वर के सोझा आसन धइले।।   सिय के सँघे सुनयना अइली। ऊहो आपन आसन धइली।।   सजा-सजा के रतन निधी से। होला कन्यादान विधी से।।   राजा-रानी हाथ पकड़ के। सौंपेले सीता रघुवर के।।
दोहा-      चारू बहिनिन के भइल, अइसे कनयादान।       भइलस पूरा प्रेम से, विधि के रचल विधान।।२५६।।
चौपाई-    कनयादान करा के मन से। राजा चल गइले आँगन से।।   जीवन के सब मरम बुझा के। पंडित जी कहले समुझा के।।   चिटुकी में सेनुर पकड़वले। वर से सेनुरदान करवले।।   अमर-घूर असथिर सरिआ के। राम बहोरें माँग सिया के।।   बनवा में जइसे माया के। ग्यानी चलें मसाल जरा के।।   सागर में जइसे दुधवा के। सूँढ़ी लमल नेह के आके।।   जीभ लफा जहँवा ले आँटे। सँपवा फेन रूप के चाटे।।   सतदल कमल सुहाला जइसे। वर के बाँह लगेला वइसे।।   सोभा के सागर के आगे। रोकत राह बाँह ऊ लागे।।   मन के बेसी जवन लुभावे। रूप कहीं ऊ भाग न पावे।।
दोहा-      येही लेखा हो गइल, सबके सेनुरदान।       अँगना में लागत रहे, उगल चार बा चान।।२५७क।।       नारी सब सुर में सजा, गावें मंगल गीत।       अमर रहे जोड़ी सदा, नाहीं घटे पिरीत।।२५७ख।।
चौपाई-    विधिवत फेर चुमावन भइले। तब सभ्भे कोहबर में गइले।।   पहुँच दुआरी पर सब नारी। खड़िआइली सब हाथ पसारी।।   कहली पहिले नेग लिआईं। पहुना जी कुछ दुहरा गाईं।।   जबले नाहीं नेग चुकायब। तबले ना कोहबर में जायब।।   केहू धऽ के ओह हिलावे। केहू ला के दही चटावे।।   केहू पारेला चुचकारी। केहू हँस-हँस देला गारी।।   केहू पाँजर में खोदेला। केहू गाली में गोदेला।।   केहू होके ऊपरवाँती। धीरे से बोले जिभजाँती।।   कहके कुछ रख दीं मनवा के। जइसे रखनी हऽ पनवा के।।   प्रेम छछाते धइले तन के। बान्हेला बरिआईं मन के।।   बरम बिछा के जइसे माया। लुकववले बा आपन काया।।   कमलन के दल में अझुरा के। भागे ना भँवरा अगुता के।।
दोहा-      बरवन के गत बा उहे, माया दल के बीच।       कमल बीज जइसे रहे, बइठल पोखर कीच।।२५८क।।       कोहबर में पहिले मिले, दू जिउआ अग्यात।       इहँवे से संबन्ध के, होखेला सुरुआत।।२५८ख।।       बन्हन भारी नहे के, छोड़ेला उदगार।       बानी बदले गीत में, झकझोरे जब प्यार।।२५८ग।।       चतुर चिरौनी देख के, मुस्कइनी भगवान।       बस में होके प्यार के, बन गइनी रसखान।।२५८घ।।
चौपाई-    कहनी प्रभु कइसे चूप रहीं। दोहरा से दुहरा का कहीं।।   अबले ईहे सुननी मननी। नारी भाव जगत के जननी।।   हरदम रस के रहे जरूरत। मिले देख नारी के सूरत।।   कुल के सेवा करे कुँआरी। पोसे जीव बनत महतारी।।   जे येकर जौवन रस पावे। लोहा के ऊ चना चबावे।।   हाव-भाव, रस ओज कलपना। रीत पीरित गीत के सपना।।   सगरे सुग्घर मीठ जगत के। होखेला नारी के तत के।।   ईहे भाव हई भासा के। ईहे किरन हई आसा के।।   येही पर बा जगत निछावर। करिआ गोर न देखे साँवर।।   निकले दुहरा येही दह से। पनके प्यार नार के गह से।।
दोहा-      भरम आज मेटल सजी, भइल पुरा परतीत।       नारी के ये जात से, सकी न केहू जीत।।२५९क।।       रसना में रस बोर के, बोले जब रस राज।       चंचल चित के सखिन के, असथिर भइल मिजाज।।२५९ख।।       सखी सब सिलवट तोप के, कहली लागीं गोड़।       ना तऽ बीचे में सिया, चल दींहे घर छोड़।।२५९ग।।       प्रभु जी तब मुस्काइके, तुरत नववनी माथ।       सीव रूप सिलवट भइल, छूअत प्रभु के हाथ।।२५९घ।।
चौपाई-    बीतल रात भोंर हो गइले। दुलहा सब जनवासे अइले।।   निबरित हो भइले तइयारी। खाये खीर चले ससुरारी।।   सरिआ के आइल जब थारी। बान्ह झुमेटा अइली नारी।।   तब सरधा से सास सुनयना। बोलेली रस बोरल बयना।।   बबुआ सभ्भे दीं बतलाई। का चाहीं अब खीर खवाई।।   कहे राम का अजमाईने। काहें हमके लजवाईने।।   ना हमरा कुल के ई भावे। कतहीं केहू हाथ बढ़ावे।।   मरद कबो ना मुँहवा खोले। लालच में टिसुना ना डोले।।   कइसे ऊहो मरद कहाई। जे दोसर के खाय कमाई।।   बाटे कवनो इच्छा नाहीं। खाली हमरा आसिस चाहीं।।
दोहा-      ओही से जिनगी कटी, चाहीं ना कुछ नेग।       परमारथ के राह में, बढ़त रहे ई डेग।।२६०क।।       कब्बो ना अवसर मिले, खाईं अनकर चीज।       बुधिया बिगड़े ना कबो, मन ना बने मरीज।।२६०ख।।       ताकत होखे जाँघ में, तब्बे करीं बिआह।       अनके धन मत छीन के, अपन बिगाड़ीं राह।।२६०ग।।
चौपाई-    बर के बतिया सुनत सुनयना। मन में भारी पवली चयना।।   बर सुजोग सब लेखा बाड़ें। बड़ा नीक बतिआवऽ ताड़ें।।   छप्पन बिजन तुरत रिन्हाइल। समधी सँघ सब खाये आइल।।   धऽ-धऽ नाव भइल तब गारी। हरसित बा सगरे नर नारी।।   खा-खा के रसदार रसोई। सुध-बुध लागे गइलस खोई।।   खा के लोग अघाते नइखे। गा के गला दुखाते नइखे।।   दूनू ओरी होड़ समाइल। केहू ना चाहे पछुआइल।।   खतम कार भोजन के भइलस। मनझाँका के बेरा अइलस।।   ढकें माथ दसरथ जी अइनी। मड़वा के उजिआगर कइनी।।   मुकुट मनी से दमके मड़वा। बा दुलार के आइल बढ़वा।।   भारी भरखम ससुर बढ़इता। बचन करम के महाअढ़इता।।   रतन लुटावत खोलें सारी। मंगल गीत सुनावे नारी।।
दोहा-      बिधि बिआह के हऽ इहे, सबसे आखिर बीध।       पिता परन लेले इहाँ, बन के साधू सीध।।२६१क।।       माथ ढकत कहनी बचन, बनके बहुत उदार।       दहब ना होखे अब कबो, इज्जत तहर उधार।।२६१ख।।       नाही दुख देखब तहर, जबले रही परान।       तहरे मरजी से चली, सगरे कुल खनदान।।२६१ग।।
.......
फेरू आगे...    सच्चाई !!tag:www.jaibhojpuri.com,2012-09-18:3634233:BlogPost:4219932012-09-18T16:27:07.000ZRajeev Mishra "राजीव भोजपुरिया"http://www.jaibhojpuri.com/profile/RajeevMishra116
केहू कब दिया देखाई ,जब कुछु जाई हेराई

ज्यादा सम्झ्दारे के लोग बुरबक देला बनाई

इ दुनिया ह तनी देखि के ना त जाईब अझुराई !!…
केहू कब दिया देखाई ,जब कुछु जाई हेराई

ज्यादा सम्झ्दारे के लोग बुरबक देला बनाई

इ दुनिया ह तनी देखि के ना त जाईब अझुराई !!



अपना से बड़ के इज्जत करे में सभ कुछ बा

तनीं मनीं देखलेब इतिहास अपने बुझा जाई

एके जगहा इनार खोदब त जल जरुरे भेटाई

जगहा जगहा पे खोदला से कुछु ना भेटाई !!



एनियो जाईं ओनियो जाईं कुछु नीमन ले आईं

कुलही देखि देखि के मति के आपना जनीं बौराईं

एके घैला के पानी पिए वाला के जनि जा बिसराई !!





इ दुनिया जाने ला जी मुहवा के बतिया जाला बुझाई

एही मुहवा से पान खाला इहे मुहवा पन्हा देला खियाई

इ हमार ना ह बतिया तनी पूछ लेब केहू से बुझा जाई !!



इ बतिया कुलही संस्कार के ह जी केहू केहू के जनाई

जब घर चूवे ला त केहू ना ओह पे लेवन लगावे आई

अपने मिलजुल के लेवन लगावे के परेला जानी जाईं !!





कहेला राजीव-: सूनी हठी लैहें लोग सभ बाँट ना लैहें कोई
इ कहाउत त एक दम खांटी ह एकरा में भरल बा सच्चाई
उ इंसाने का जे आपना माई माट्टी के जगत में दे लजवाई
केहू कब दिया देखाई ,जब कुछु जाई हेराई !!






जय भोजपुरी जिहिं जा भोजपुरी बुझे वाला के बहुत बा हो बहिनी भाई !!   करुनाकर रमायन : बालकाण्ड (२७ वाँ किस्त)tag:www.jaibhojpuri.com,2012-09-18:3634233:BlogPost:4218752012-09-18T16:02:47.000ZVratraj Dubey 'Vikal'http://www.jaibhojpuri.com/profile/VratrajDubeyVikal
करुनाकर रमायन (भोजपुरी महाकाव्य)        बालकाण्ड (२७ वाँ किस्त)
चौपाई-     तब गिरिजा मुस्का के कहली। हाथ उठा के आसिस दहली।।…
करुनाकर रमायन (भोजपुरी महाकाव्य)       बालकाण्ड (२७ वाँ किस्त)
चौपाई-    तब गिरिजा मुस्का के कहली। हाथ उठा के आसिस दहली।।   धन-धन बाड़ू जनक दुलारी। धन ई तहर बहिनिया प्यारी।।   भगती प्रेम अउर बिसवसवा। बा जे अब तहनी के पसवा।।   ओकरे बस हम सदा रहिने। ओकरा ला सब सितम सहिने।।   जहाँ पुकरबू तहवें आयब। सगरे बिगड़ल कार बनायब।।   लागीने हम सबके माई। सबके खातिर बनी सहाई।।   बाकिर जे दुख दे दोसर के। ओसे हमहू रहिने फरके।।   जे बा न्याय धरम के साथे। मदद करीने अपना हाथे।।   हरदम न्याय धरम पर रहिहऽ। इक दूसरा ला दुख के सहिहऽ।।   जहाँ रही ई सुन्दर नीती। सुख से सबके जिनगी बीती।।
दोहा-      भरल पुरल रहबू सदा, बिगड़ी ना जब नेत।       दुरलभ ना कुछऊ रही, दान दया के देत।।२४३।।
चौपाई-    बपसी जनक लिखवले पाँती। दसरथ के इच्छा के भाँती।   लौटल दूत अजोधा आइल। लुत्ती निअर खबर छितराइल।।   चली बरात जनकपुर भारी। होखे लागल पुरा तयारी।।   चारू भाई बिअहल जइहें। चारू के दुलहिनिया अइहें।।   कवन खुसी के कहीं तमासा। लागल बा आसा में लासा।।   चिन्तन भजन भुलाइल बाटे। मन में रस बढ़िआइल बाटे।।   सभे सवारी के सरिआवे। हौदा चरजम्मा बनवावे।।   करत तयारी कुछ दिन बीतल। सूरज लगले होखे सीतल।।   आइल जब भगवन के दिनवा। सुभ अगहन के सुखद महिनवा।।   सुभ बिआह के दिन उतराइल। सुकुल पंचमी तिथी बदाइल।।
दोहा-      पाँच रोज पहिले चलल, सजधज सजी बरात।       सँघे चलल रनिवास सब, मनही मन हरसात।।२४४क।।       चलल नगर के लोग सब, बँचले बालक बूढ़।       रोगी जोगी सीध सब, बउका आन्हर मूढ़।।२४४ख।।
चौपाई-    रथ पर लागल रतन सिंहासन। जवन रहे राजा के आसन।।   माड़िक मढ़ल बर मेघडंबर। लागे सिकुड़ गइल बा अंबर।।   अइसन ओमें झलके झालर। जइसे सुरुज सुबह धरती पर।।   घोड़न के चमके चरजामा। जस सोना चमकेला घामा।।   हाथिन के माथा के झलरी। चमके जस बदरी में बिजुरी।।   ओपर बा हौदा सरिआवल। जस सोभा के सेज सजावल।।   रानिन खातिर सजल महरफा। सोहे ओपर पिअर पतरखा।।   सोभा ठेकल रहे अकासे। जस देवी पहुँचे़ देवासे।।   वीर बाँकुरन के बा घोड़ा। सोना के लगाम आ कोड़ा।।   अइसन रूप सजावल गइले। स्यामकरन उनसे सरमइले।।
दोहा-      रहे येक बारादरी, सुग्घर सजल सिरीठ।       जवना में चढ़ के चले, कुल के गुरु बसीठ।।२४५।।
चौपाई-    चलल बरात नगर निअराइल। आसा के सब फूल फुलाइल।।   सुनले जब बरात के आइल। मिथिलापति के मन हरसाइल।।   आपन सब समाज सरिआ के। जुटले अगुआनी में आके।।   दहलें जनक जहाँ जनवासा। लेहल सब उहँवा पर बासा।।   भाँत-भाँत के भवन सजावल। सबमें सुग्घर सेज बिछावल।।   रहे धइल सब सुख के साधन। जर-जलपान बसन आ बासन।।   देंहे देंहे नोकर रहले। सेवा करें बिना कुछ कहले।।   रहले इन्तजाम सब अइसन। सरगो में न मिलेला जइसन।।   स्पागत के ई देख तयारी। हरसित बा सगरे नर-नारी।।   लागे सब साधन सरिआ के। इहँवे बसल अजोधा आके।।
दोहा-      जनक नगर के बगल में, अवध नगर के रंग।       देख देवता गगन के, हो गइले सब दंग।।२४६क।।       लगवा जा अवधेस के, निहुरेले मिथिलेस।       जइसे भगती के लगे, झुके ग्यान उपदेस।।२४६ख।।
चौपाई-    हाथ जोर बोलेले बानी। धन-धन भाग अपन हम मानी।।   रउआ हमरा के अपनवनी। सेवा के अब जोग बनवनी।।   कइसे करीं बड़ाई राउर। अधिक बड़ाई होला बाउर।।   दहनी अइसन रीन चढ़ाई। होई ना कब्बो भरपाई।।   सेवा में ना बानी समरथ। येक रथी हम रउआ दसरथ।।   भूल-चूक मन से बिसरायब। घटल बढ़ल सेवा बतलायब।।   जिनगी भर जबले ना टूटब। सेवा में हम रउआ जूटब।।   साधन भाव सजी बा थोरे। परे समय पर ऊहो भोरे।।   जवने सेवा सोझा आवे। बड़का ओही के अपनावे।।   बा अरदास इहे रउआ से। स्वीकारब सुख के भउआ से।।   कहके बचन विसेस विनय के। भगती के सुन्नर सुरलय के।।   चरन छुवे के कोसिस कइले। दसरथ उनके बहियाँ धइले।।
दोहा-      काहे चलनी हऽ करे, रउआ अइसन कार।       समधी के माने हवे, येक निअर अधिकार।।२४७।।
चौपाई-    कह बतिया अँकवारी धइले। मिलन देख सब लोग जुड़इले।।   भगती ग्यान लगे तन धारी। आपस में धइले अँकवारी।।   दसरथ जी कहलें विदेह से। सभ्भे जनमें येक देंह से।।   ओकर महिमा बेसी होला। जेके घर से निकले डोला।।   बेटी घर के लछमी होली। सुग्घर बदन मनोहर बोली।।   जे जे बेटी से अगुताला। ओकर बंसज बने बिलाला।।   दू-दू कुल के मान बढ़ावें। धन में सेवा के अपनावें।।   ओकर बाप छोट बन जाई। जहँवे-तहँवे माथ नवाई।।   जे ओ नर के नीच बनावे। मुँह से बाउर बात कढ़ावे।।   बनिहें संकर सदा सहाई। नरक तबो ऊ मनई जाई।।   अपना के अब छोट न मानीं। रउआ हमसे बड़का बानी।।
दोहा-      सुन समधी के बचन के, भरल आँख में आँस।       सरधा के गरदा झरल, बिहँसेला विसवास।।२४८क।।       देख सिया के बाप के, भरल आँख में लोर।       दसरथ जी के दया के, रहे ओर ना छोर।।२४८ख।।
चौपाई-    विनय प्रेम सरधा में सानल। भगती के बान्हा में बान्हल।।   दसरथ जी के निकलल बानी। काहें लोर बहावऽ तानी।।   जो ई लोर नेह के होखे। तब ई सूनी बात सरोखे।।   बेटी राउर हम ले जायब। घर में आपन धिया बनायब।।   नइहर के अहवा ना आई। ना बपसी के सोच सताई।।   राखब बना नयन के पुतरी। ध्यान कबो ना ओसे उतरी।।   बोलऽ तानी हाथ उठा के। जीअब ना हम अलग हटा के।।   दानी के घर बेटी आवे। जे घर के बढ़वार मनावे।।   कन्यादान दान हऽ भारी। जे ना दे ऊ बने भिखारी।।   रउआ सगरी चिन्ता छोड़ी। विधि विधान से नाता जोड़ीं।।   खाली रउआ धिया बिआहीं। अउर न हमरा कुछऊ चाहीं।।   लालच से जे बिअहे बेटा। विपत करेला उहाँ चहेटा।।   जे धन लेके बेटा बेंचे। भगवन ओकर किस्मत मेंचे।।   जे ना मुँह से माँग करेला। भीतर से सब कुछ खोजेला।।   नरक बनेला ओकर घरवा। जिनगी भर पिठिआवे डरवा।।   औरत जहँवा लोर गिरावें। लछमी उहाँ कबो ना आवें।।
दोहा-      धन-धन बानी जनक जी, कइसन हिया उदार।       बिअहऽ तानी येक सँघ, रउआ बेटी चार।।२४९क।।       सुन दसरथ के बचन के, भइलें जनक विभोर।       हाथ जोर के प्रेम से, चले महल के ओर।।२४९ख।।
चौपाई-    तुरते खबर पठावल गइले। रामलखन मुनि के सँघ अइले।।   अँखिअन में ललसा दरसन के। आसा में आतुरता मन के।।   अवते राम लखन जा जा के। छुअले माइन के पउँआ के।।   फेरू छुअले चरन पिता के। लगलें गोड़ गुरू के जा के।।   जाके गोदी में माइन के। बइठे दूनू लइका बन के।।   राम केकई गोद पकड़ले। लखन कोसिला गोदी चढ़ले।।   पोंछेली मुँहवा आँचर से। देख सुमितरा मन में हरसे।।   पूछेली बतिया सब मन के। देखत दसा बने अँखिअन के।।   कब्बो नीचे चरन निहारें। कब्बो नजर गाल पर डारें।।   धऽ-धऽ अँगुरिन के सुघरावें। पकड़-पकड़ के बाँह दबावें।।   बीच-बीच में पूछत जाली। सगरी बतिया हाली-हाली।।   कइसे तू रकसन के मरलऽ। कइसे तूँ नारी के तरलऽ।।
दोहा-      तुरलऽ धनुहा के तरे, सजी बजावऽ हाल।       कइसे रहलऽ जा कहाँ, समुझावऽ जा लाल।।।२५०।।
चौपाई-    राम लखन सब कथा सुनवले। जथी जहाँ पर रहले पवले।।   भरत सतरुहन दूनू भाई। रहलें सुनत बात खड़िआई।।   आपस में सब गला मिलाई। मिलले फेरू चारू भाई।।   देख मुहूरत सगुन धराइल। हरदी मटकोरा निअराइल।।   सखी सहेली मंगल गावें। बर कनिया के नावे-नावे।।   मन में लगन अजब बा लागल। रोग सोक सगरे बा भागल।।   चिन्ता फिकिर न फटकऽ ताटे। कवनो बात न खटकऽ ताटे।।   मनवा मोर बनल नाचेला। बादर सुख के पानी देला।।   हवा सुगन्धित हरसित होके। बहे रात दिन सुधबुध खो के।।   गूँजे गीत गगन में गावल। देवो लगले पहुँचे धावल।।
दोहा-      सुमिरन कऽ सब देव के, सुरू भइल सब कार।       बिधिन न आवे बीच में, होखे नेगो चार।।२५१।।
फेरू आगे.....   “ बिगुल बजाईं “tag:www.jaibhojpuri.com,2012-09-17:3634233:BlogPost:4214752012-09-17T13:00:00.000ZAnoop Srivastavahttp://www.jaibhojpuri.com/profile/AnoopSrivastava
सबके प्रणाम,

हिन्दी बोलs, अंगरेजी बूकs, ले लs अरबिया अँगड़ाई,   डेरइला भा खिसिअइला पे, भोजपुरिए मुँहवा में आई,

त काहे दुविधा में, झूलत बाड़, काहे के ई बरिआई,   चीन्हs अपना के कहँवा बाड़, छोड़s, आपन परिछाई,

तनिको लागे लाज, त भोजपुरी जिन बोलिह ए भाई,   नाहिए कब्बो अपना के तू भोजपुरिया कहिह ए भाई,

जबले अपने भितरा से, माई वाला अहसास ना आई,   रटला से बस माई-माई, ए भाई कुछुओ ना फरिआई,

माई आपन बरिआर बहुत बा, के…
सबके प्रणाम,

हिन्दी बोलs, अंगरेजी बूकs, ले लs अरबिया अँगड़ाई,  डेरइला भा खिसिअइला पे, भोजपुरिए मुँहवा में आई,

त काहे दुविधा में, झूलत बाड़, काहे के ई बरिआई,  चीन्हs अपना के कहँवा बाड़, छोड़s, आपन परिछाई,

तनिको लागे लाज, त भोजपुरी जिन बोलिह ए भाई,  नाहिए कब्बो अपना के तू भोजपुरिया कहिह ए भाई,

जबले अपने भितरा से, माई वाला अहसास ना आई,  रटला से बस माई-माई, ए भाई कुछुओ ना फरिआई,

माई आपन बरिआर बहुत बा, के एकरा के आजुमाई,  बस एकरा अधिकार मिले त, सबका पर ई छा जाई,

एके अक्षर के अन्तर, सपूत आ कपूत में, बाटे, भाई,  चुनि ल एगो कौनो आ, लागि जा भा भागि जा भाई,

खुनवा टघर गइल बा, आकि, रमि गइल बा दोगलाई,  सुनि के गारी महतारी के, के बाटे जे, चुपचाप पटाई,

बैरियन आ गद्दारन के, जवाब जे ना मुँह तोड़ दियाई,  भाषा के ई नाव पे सगरो कइल-धइल पाखण्ड कहाई,

आईं रउओ हमरी साथे, फूकीं जोर से, ई बिगुल बजाई,   मँगला से जो, ना मिले, त लड़ि के हकवा, लीहल जाई,

धन्यवाद आ जय भोजपुरी
अनूप भोजपुरी दिवस?tag:www.jaibhojpuri.com,2012-09-14:3634233:BlogPost:4212322012-09-14T07:00:00.000ZAshutosh Ranjanhttp://www.jaibhojpuri.com/profile/AshutoshRanjan696
सब केहू के प्रणाम,

आज हिंदी दिवस ह....हमार, राउर सभकर एह देश के राजभाषा, संपर्क भाषा.

हमरा तरफ से सभकरा के हिंदी दिवस के बधाई आ शुभकामना. भगवान् करस की हिंदी अंग्रेजी के बंधन से मुक्त होके सम्पूर्ण राष्ट्र के संपर्क भाषा बनो. दखिन से ले के उत्तर तक , पूरब से ले के पछीम तक कतहु जब एक दूसरा से…
सब केहू के प्रणाम,

आज हिंदी दिवस ह....हमार, राउर सभकर एह देश के राजभाषा, संपर्क भाषा.

हमरा तरफ से सभकरा के हिंदी दिवस के बधाई आ शुभकामना. भगवान् करस की हिंदी अंग्रेजी के बंधन से मुक्त होके सम्पूर्ण राष्ट्र के संपर्क भाषा बनो. दखिन से ले के उत्तर तक , पूरब से ले के पछीम तक कतहु जब एक दूसरा से बतियावे के होखे त गुलामी के प्रतीक आ विदेशी भाषा के सहारा ना लेवे के पड़ो बलुक आपन देशी हिंदी में सभे बतकही कर सको.


हिंदी दिवस त मानत बा. लेकिन भोजपुरी के का? भोजपुरी खातीर त एको दिन केहू देवे के तैयार नईखे? हिंदी समूचा राष्ट्र के संपर्क भाषा होखो..लेकिन एहसे हमनी के मात्री भाषा के महत्व त कम नईखे हो जात? करोडन लोगन के जुबान के भाषा के एको दिन ना? हमार इ डीमांड नईखे की भोजपुरी दिवस खाली एक दिन मना के एकरो के श्रधांजलि देवे खानी सभे पुष्प भा शाल भेंट कर के मना लेवे..लेकिन आज हजारों लाखों भोजपुरिया आपन मात्री भाषा खातीर एक दिन भी का एक घंटा भी देवे के तैयार नईखन...काहे पर ढेर चर्चा हो गईल बा. अब क्रियान्वयन के वक्त आ गईल बा. भोजपुरी के आंठ्वी सूचि में शामिल करे के डीमांड चलत बा...के करी ? राजनेता लोग? ना जी हमरा त उम्मीद नईखे लउकत. काहे से की कांग्रेस पार्टी सोंची की ना जी ना भोजपुरी यदि आंठ्वी सूचि में शामिल हो गईल त राजस्थानी के का? गहलोत जी के कुर्सी अईसही ख़तरा में पडल बा....बी जे पी के त बस एके नारा बा "हिन्दू, हिंदी, हिन्दुस्थान"...त फेर करी के? काहे करी? आ कंही इ दुनु पार्टी राजी हो भी गईल त एहकर परिणाम सोंची सभे....आजो भोजपुरी क्षेत्र साक्षरता के मामिला में काफी पिछडल बा. यदि जन जन तक पहुन्चेवाला जुबान में पढाई लिखाई होखे लागी, साहित्य, कविता के सृजन होखे लागी..जन जन तक इ बात चन्हुपे लागी..त एह लोग के राजनीति कईसे चली? काहे से की लेखक, कवी, विचारक सामान्यतया दलनिर्पेक्ष होलन..आ एह लोग के पोल खोलत रहिहन..जवन जन जन पढ़ लिख सकत बा..फेर एह लोग के दाल रोटी कईसे चली ? यदि भोजपुरी आंठ्वी सूचि में शामिल भईल, आ एह से रोजी रोजगार के अवसर बढ़ल त एह राजनैतिक पार्टियाँ के झंडा के ढोई? यदि जन जन के भाषा में कृषि सम्बन्धी जानकारी के आदान प्रदान होखे लागी त फेर किसानन के राजनीति के करी?


आ सबसे बड बात इ की राजनेता लोग आ अगुवा लोग के लगे मुद्दा कवन बांची जेहसे उ लोग अपना के इ साबित करी की हमही हईं भोजपुरी के असली कर्णधार?


एहसे एह लोग से इ उम्मीद कईल की जल्दिये इ लोग भोजपुरी के आंठ्वी सूचि में शामिल क लिही लोग ज्यादा आशावादी सोंच बुझात बा. हमनी के शायद और जोड़ लगावे के पड़ी, आपन बात और मजबूती से कहे के पड़ी..जरुरत पडला पर एकरा के वोट के राजनीति से जोड़े के पड़ी (काहे से की राजनेता लोग के भोजपुरी आ हिंदी ना वोट के भाषा जल्दी बुझाला), आपन भाषा आपन बोली में ज्यादा से ज्यादा साहित्यिक सृजन करे के पड़ी..ताकि जन जन तक इ बात पहुँचो....जन जन के इ आवाज बनो...आ जन जन के आवाज दबावल एतना आसान ना होला..


जय भोजपुरी   पहिला भाग - ई कईसन अगुवाई होता ?tag:www.jaibhojpuri.com,2012-09-13:3634233:BlogPost:4211152012-09-13T20:44:12.000Zनबीन भोजपुरिया ( NB )http://www.jaibhojpuri.com/profile/Navin
प्रनाम आ जय भोजपुरी

अगुआ   - एह शब्द के माने सभका पता होई , आ अगुआ अगर सर्वनाम ह त अगुवाई क्रिया कहाई । हम ब्याकरन नईखी सिखावत हम त बस ई कहल चाहत बानी की भोजपुरी भाषा के अगुवाई करे वाला अनघा लोग बा बाकि ई कईसन अगुवाई होता की चिचिलईलो प आवाज खलिहा चिचिलाये वाला के काने मे ले जाsता केहु अउरी नईखे सुनत ? आखिर ई कईसन अगुवाई ह ?

आजु सबेरवे नाया अंक मिलल ह एगो भोजपुरी पत्रिका के , ओह मे…
प्रनाम आ जय भोजपुरी

अगुआ   - एह शब्द के माने सभका पता होई , आ अगुआ अगर सर्वनाम ह त अगुवाई क्रिया कहाई । हम ब्याकरन नईखी सिखावत हम त बस ई कहल चाहत बानी की भोजपुरी भाषा के अगुवाई करे वाला अनघा लोग बा बाकि ई कईसन अगुवाई होता की चिचिलईलो प आवाज खलिहा चिचिलाये वाला के काने मे ले जाsता केहु अउरी नईखे सुनत ? आखिर ई कईसन अगुवाई ह ?

आजु सबेरवे नाया अंक मिलल ह एगो भोजपुरी पत्रिका के , ओह मे एगो लेख पढनी ह , भोजपुरी के बारे मे रहल ह , भोजपुरी के संविधान मे शामिल होखे के चाही ओकरा खाति तर्क रहल ह आ भोजपुरी शामिल हो जाई त ओह से हिन्दी के कवनो नुकसान ना होई एह प कुछ तर्क दिहल गईल रहल ह ।

हम साफ साफ तर्क प आवत बानी कि " भोजपुरी के आठवा अनुसुची मे काहे शामिल करे के चाही के बारे मे तर्क " -

1- लोक सेवा संघ आयोग के इंतहान भोजपुरिया लोग भोजपुरी मे दे सकेला    हम बी ए भा एम ए हिन्दी इतिहास समाजशास्त्र दर्शनशास्त्र भा अउरी कवनो बिषय से( भोजपुरी छोड के ) कईले होखब आ हमरा खाति ई छुट बा की हम भोजपुरी मे इंतहान दे सकेनी तबो हम भोजपुरी मे ना देब ! आखिर काहे ना देब ? त ओकर कारन ई बा की हम भोजपुरी बोलेनी , हम भोजपुरी लिख सकेनी हम भोजपुरी बुझि सकेनी बाकी हम भोजपुरी के मानक नईखी जानत , हम प्राईमरी जुनियर स्कुल , हाईस्कुल , इंटर , बी ए , एम ए मे भोजपुरी नईखी पढले । जब ले ई शुरुवाती शिक्षा के विषय ना बनी त पाल पुतई प चढाई के भसवला से का फायदा ?
2- भोजपुरी फिलिम दुरदर्शन आ राष्ट्रीय चैनल प देखावल जा सकेला
आछा ई बतावल जाउ की एह से का होई ? जवना सिनेमा के आपन सेंसर बोर्ड नईखे ओह के दुरदर्शन आ राष्ट्रीय चैनल प देखा के ई लो का साबित कईल चाहत बा लो ? एह ले नीमन त जवन भोजपुरी चैनल बा ओह के नीमन से चलावे के आ नीमन चलावे के निहोरा ई लो करित आ जहा ले राष्ट्रीय चैनल के बात बा त हम जी सिनेमा प कई हाली भोजपुरी फिलिम देखले बानी बाकी उ साउथ के डब रहेला । त एजुगा जरुरी बा सिनेमा के नीमन करे के ओकरा खाति कुछ बेवस्था करे के ओकरा खाति सेंसर बोर्ड बने जवन खांटि भोजपुरी के होखे । तब नु कुछ बात बनी । आहे प गरई धईल हमरा नईखे बुझात ।
3- भोजपुरी फिलिम के राष्ट्रीय पुरस्कार नईखे मिल सकत
हम बतावल चाहब की 2009 ले ई बात सांच रहल ह की भोजपुरी फिलिम के राष्ट्रीय पुरस्कार ना मिल सकत रहल ह बाकी 2009 मे एगो नियम आईल जवना के हिसाब से भोजपुरी फिल्म के भी अब कम्प्टीसन मे राखल गईल बा । बाकि बात ई बा की का भोजपुरी मे ओइसन फिलिम बनत बाडी स ? पुरस्कार त रोई रोई के नाचि नाचि के भोजपुरी के दुआरी ले आई जे फिलिम बढिया रही । अब टेढ-बम्बक फिलिम बनिहन स त का राष्ट्रीय पुरस्कार मिली ? भोजपुरी फिलिम वाला त अपने मे ईनाम बांटे लन स आ गील होलन स आ ओकनी खाति उहे मय बा त फेरु कवन आ कहवा के राष्ट्रीय पुरस्कार ?
4- भोजपुरी के साहित्य के बिकास खाति आर्थिक सहायता
जे खोंखे के उ त खोंखतो नईखे बाकी सरकार से दाम अईंठे खाति भोजपुरी के आठवी अनुसुची मे ठेले के ई प्रयास कहा ले सही बा ? हम बतावल चाहब की बिहार मे भोजपुरी संस्थान जवन की भोजपुरी के साहित्य खाति बनल बा आ दिल्ली मे भोजपुरी मैथिली संस्थान भोजपुरी आ मिथिला के कला संस्कार संस्कृति के बिकास खाति बनल बा त लोग एह कुल्हि से काहे नईखे नाफा लेत ? बिहार मे बा दिल्ली मे बा बाकि यु पी मे नईखे ( कम से कम हमरा नईखे मालुम ) त फेरु केहु के काहे नईखे बकार निकलत की युपियो मे होखे के चाही ? आ बा त नीमन से चलो । का एकरा बेरी मय जाना गुंगी सधले बा ?
5- साहित्य के क्षेत्र मे पुरस्कार ईनाम ज्ञानपीठ लेखा
भोजपुरी मे अब ले का लिखाईल बा , भोजपुरी मे के के लिखत बा , भोजपुरी मे कब कब लिखाईल बा , गद्य कतना बा पद्य कतना बा कहानी काथा , निबन्ध , दोहा सोरठा चौपाई गजल कविता काव्य महाकाव्य , का लिखाईल बा केने बा के के लिखले बा जईसन चीजन प काम केहु ना करी बाकी सोझे सोझे ज्ञानपीठ के लेमनचुस देखाई । ई कहा ले सही बा ? का नईखे लागत की आजु जे भोजपुरी के साहित्यकार लो बा ओह लोगन के जुटान होखे ओह लोगन के काम जवन अब ले भईल बा ओह के जुटान होखे ओह के प्रचार प्रसार होखे ? एजुगा त दु कवना गायक के त दु कवना गायिका के दुउ का दु का घोषित करे से फुरसतिये नईखे मिलत त साहित्य माने त इहे नु भईल की चोंचा प झुलुहा झुलावs ता लो ?

अउरी कुछ खास नईखे ओह लेख मे , भोजपुरी के आठवा अनुसुची मे शामिल करे खाति दिहल कुल्हि मय दलील मे 20 करोड से बेसी भोजपुरिया लोग बाटे जईसन बात कहल गईल बा , आ ई कुल्हि बात हति चुकी लईको जानत बा बाकि एजुगा बात ठोस आधार आ कारवाई के होखे के चाही , कुछ अईसन चीझु के जवना से भोजपुरिया लोग के ई बुझाउ की भोजपुरी के आठवा अनुसुची मे शामिल कईला से क्षेत्र भाषा आ लोगन के नाफा होई । हमरा देखे से जवन कुछ बुझाता उ कुछ अईसन बा -

1- भोजपुरी मे पढाई लिखाई खउराहवा दल / गदाहवा पाटी ( केजी -1 भा लोर केजी ) से ले के जुनियर स्कुल , हाईस्कुल , बी ए , एम ए , रिसर्च ले होखे के चाही ।
2- भोजपुरी क्षेत्र चुकि कृषि प्रधान क्षेत्र ह खेती बारी वाला क्षेत्र ह एह से , हाईस्कुल , इंटर से ले ले एह क्षेत्र मे जतना बिश्वबिद्यालय बाडन स ओह मे खेती बारी ( 10 कृषि से , 12 कृषि से बी एस एजी , एम ए सी एजी ) प पढाई भोजपुरी मे होखे के चाही आ एह लोगन के भोजपुरिया इलाका मे नोकरी लागे के चाही ।
3- भोजपुरी मे प्राईमरी से पढाई होई त फेरु ओहि हिसाब से मास्टर लोगन के भकेंसी , किताब कापी छपाईल आ भोजपुरी के नाव प ढेर लोग पढे मे ना लजाई ।
4- भोजपुरी मे अईसन पढाई लिखाई होखे त फेरु रोजगार गते गते आपन जगहि एहि क्षेत्र मे बनावे लागी ।
5- फिल्म खाति एगो सेंसर बोर्ड बने के चाही चुकि भोजपुरी क्षेत्र कवनो राज्य सरकार के जिम्मे ना आवेले एहि से केन्द्र एह के आठवा अनुसुची मे ले के दुनो राज्य से बतिया के फिल्म जगत के भला कई सकेला । शिक्षा आ खेती बारी के क्षेत्र मे भोजपुरी के आधिकारिक रुप मे शुरुवात सिनेमा के एगो नया दिशा आ दसा दे सकेला ।
6- भोजपुरी के संगे सबसे बडहन कमी ई बा की ई भाषा अभी ले शिक्षा आ रोजगार ( सिनेमा के छोड दिहल जाउ त ) के भाषा नईखे बनि पावल , सरकार सोचत बिआ की एह मे सिनेमा बनते बा एह से एकरा खाति कुछ कईला के का काम बा , जबकि सिनेमा के हाली मय लो जानत बा , आ शिक्षा , रोजगार के भाषा बने खाति यु पी आ बिहार के सरकार के संगे संगे अगुवाई करे वाला लोगन के जमीन धरे के परी काहे की ई कुल्हि चीज अईसन बा जवन जमीनिये प होई हावा मे ना ।
7- आजु जहवा लोग गांव से शहर जाता काहे की कमाये खाये के हिसाब अब गांव प नईखे बनत , त एह समय मे जरुरी बा की भोजपुरी के अगुवाई करे वाला लोग एह लोगन के बीचे आओ एगो माहौल बनाओ की का का करे के बा आ कईसे कईसे होई ।
8- भाषा बरिआर होई , सरकार से समर्थन मिली , लोग पढी लिखी , खेती बारी मे बैज्ञानिक तौर तरिका आई , एह से कम्पनी अईहन स कम से कम खान पान से जुडल कम्पनी त गारंटी से अईहन स , काहे की पंजाब कवनो समुन्दर के किनार प नईखे , आ फेरु ई त अईसन क्षेत्र ह जहवा मजदुर से ले के डाईरेक्टर ले जनम ले ले त फेरु ?
9- आठवी अनुसुची मे शामिल करे खाति जब ई कुल्हि सोझा आई त फेरु नेतवन के तरहा चटकी आ ओकरा बाद देखी , जवन जवन मांग उपरा अगुवा लो कईले बा उ मय गते गते एह मे आवे लागी ।
10 - आठवा अनुसुची खाति बात अईसन होखे जवन जमीन से जुडल होखे , हावा मे खावा काटला से ना गडहे बनी ना बनी डीह ।

ई कुल्हि अईसन चीझु बा जवना के हमनी के सोचे के होई , ई जवन आठवा अनुसुची मे शामिल होई की ना होई की होखे के चाही आदि चीझु त बडले बा बाकी ओह ले पहिले क्षेत्र भाषा आ लोगन के कईसे बरिआर कईल जाउ कईसे नीमन कईल जाई ओह के सोचे के जरुरत बा । लोकसेवा संघ आयोग मे भोजपुरी अईला से केहु आई ए एस पी सी सी ना हो जाई ओह खाति पढे के पडी ओह खाति पढे के माहौल बने के चाही ओह खाति भोजपुरी शुरु से होखे के चाही । रोजगार आ पढाई लिखाई एक संगे चलेले आ ई तब ले ना होई जब ले लोग एह बात के बुझि ना आ बुझि कब जब कुछ देखी आ देखि कब जब ओह लोगन के बीचे जाईल जाई ।
त फैसला ओह लोगन के करे के बा जे भोजपुरी के नीमन खाति सोचत बा , बाकि खावा काटे के त सभे काटे मे लागल बा ।

जय भोजपुरी
करुनाकर रमायन : बालकाण्ड (२५ वाँ किस्त)tag:www.jaibhojpuri.com,2012-09-13:3634233:BlogPost:4209382012-09-13T15:00:00.000ZVratraj Dubey 'Vikal'http://www.jaibhojpuri.com/profile/VratrajDubeyVikal
करुनाकर रमायन (भोजपुरी महाकाव्य)        बालकाण्ड (२५ वाँ किस्त)
चौपाई-      सुनके ई बतिया लछुमन के। लगल मुनी के देंहिया…
करुनाकर रमायन (भोजपुरी महाकाव्य)       बालकाण्ड (२५ वाँ किस्त)
चौपाई-     सुनके ई बतिया लछुमन के। लगल मुनी के देंहिया धनके।।    कहले तेहूँ लइका बाड़े। का बढ़-बढ़ के बोलऽ ताड़े।।    येक हाथ जो बाजी कसके। चल जइबे धरती में धस के।।    लागी जो ई फरसा छुटके। माई लगिहें तोरो हुटके।।    देहिया बाटे अबहिन टैरी। काहें हमर बनेलिस बैरी।।    लइका बुझ बानी समुझावत। अबहिन तोरो जान बँचावत।।    भाग अभागा जान बँचा के। ना तऽ फेंकब टाँग नचा के।।    कहलें लछुमन तनिका हँस के। गरजीं तनिका अउरी कस के।।    गरजत-गरजत कंठ पिराई। खून निकल के बहरा आई।।    कुल के हमर रीत ई बाटे। बाभन गाय केहु ना काटे।।
दोहा-       ईहे बतिया सोच के, नइखीं करत उपाय।        ना तऽ रउआ के अभी, देतीं हम बतलाय।।२२३।।
चौपाई-     परसुराम फरसा सरिआ के। चलले आपन डेग बढ़ा के।।    कहलें ते बाड़िस मनबढ़ुआ। बाप-मतारी के सिर चढ़आ।।    मौअत बा तोरो निअराइल। येही से बाड़िस छरिआइल।।    जे के सिर पर नाचे कलवा। ओकर बन होखे ना गलवा।।    ई ना अब हमरा से बाँची। काटब सिर धरती पर नाची।।    बोलऽ तानी किरिया खा के। दोस न दी केहू हमरा के।।    जीभ खींच के येकर काटब। बुट्टी-बुट्टी में हम बाँटब।।    ये के जब जमपुर पहुँचायब। चैन तबे अब हमहूँ पायब।।    तब लछुमन के लगवा गइले। दूनू हाथे फरसा धइले।।    जोड़ लगावेले हुमचा के। छोड़े ना फरसा कान्हा के।।
दोहा-       फरसा छोड़े कान्ह ना, मुनि भइले हैरान।        पीसे लगले दाँत ऊ, जोर-जोर मुँह तान।।२२४।।
चौपाई-     तबले रघुवर लगवा जा के। हाथ जोड़ कहले खड़िया के।।    ककरी चोर न पावे फाँसी। सुनिहें लोग उड़इहें हाँसी।।    गलती ना लइका के बाटे। झूठे रउआ अइनी काटे।।    माफ करीं येकर लरिकाई। हमरा बतिया के पतिआईं।।    साँच बात बतलावऽ तानी। रउआ सबसे बड़का बानी।।    मारे के बा हमके मारीं। आपन सगरे खीस उतारीं।।    लगनी हमी चढ़ावे डोरी। कइनी ना कवनो बरजोरी।।    हमरा हथवा से ऊ छूटल। का जाने कइसे तब टूटल।।    रउये अब उपाय बतलाईं। कइसे हम खिसिया खतमाईं।।    रउआ गुरू हईं हम चेला। अनजाने बतिया बिगड़ेला।।
दोहा-       गलती जहाँ हमार बा, लछमन खइहें मार।        कइसे मरजादा बँची, होई जो ई कार।।२२५।।
चौपाई-      बतिया सुन मीठास में सनल। भिरगुबंसी के भौंहा तनल।।    लगल खीस अब कूदे मन के। पानी जस तावा में छनके।।    तिलमिलात ई बतिया बकलें। अधम नीच का बाड़िस तकले।।    काबू होखे तऽ अजमाले। हाथ मिला के थाह लगाले।।    बड़ा तमासा तेहूँ कइलिस। हमरे नउआ आपन धइलिस।।    बूता जो तोरा में होखे। धऽ के हमरो धनुस सरोखे।।    अगर चढ़ा देबे ते डोरी। फेर न ताकब तोरा ओरी।।    हार मान के हम चल जायब। कब्बो ना तोसे अझुरायब।।    खतरा कऽ के नीच लजाले। धोखा दे के मीत लुकाले।।    मीठ-मीठ बतिआवऽ ताड़े। आपन दाव चलावऽ ताड़े।।
दोहा-      धइल धनुस के तूर के, बन गइले हऽ बीर।      हमर धनुस जो ना चढ़ी, काटब अब्बे सीर।।२२६।।
चौपाई-      बतिया सुन मातल किरोध के। ना उपाय जब मिलल बोध के।।    रघुबर आपन हाथ बढ़वले। धनुहा छिन के डोर चढ़वले।।    खिंचले तीर चढ़ावत डोरी। ताके लगलें चारू ओरी।।    हऽ अमोघ बँड़वा भृगुराई। कब्बो ना ई बिरथा जाई।।    बोलऽ येके कँहवा मारीं। सगरे तोहर खीस उतारीं।।    बेंधी अरजित पून लोक के। आ की तहरा परमलोक के।।    दूनू में से येक बतावऽ। तनको मत अब देर लगावऽ।।    परसुराम सुन बचन राम के। लागेले चिन्हा विराम के।।    धनुहे के सँघ तेज खिंचाइल। परसुराम लउकें मलुआइल।।    खूल गइल सब बान्हल फेंटा। कइलस अइसन ग्यान चहेटा।।
दोहा-      भूलल बिसरल बात सब, लागल परे इयाद।      टुकुर-टुकुर ताकत रहें, मन ना लगे अजाद।।२२७।।
चौपाई-      परसुराम बहुत सकुचाइले। हाथ जोर आगे खड़िअइले।।    मनवा परल बात पहिले के। बोलेंले तब नउआ ले के।।    हे राम बा बात बुझाइल। बानी खुद परमेस्वर आइल।।    जनमावल पालल आ मारल। दुनिया के करवा सइहारल।।    रउरे बस में सगरे बाटे। वेद पुरान न बतिया काटे।।    चकर तिरिथ में हमहूँ गइनी। लइकाईं में तपवा कइनी।।    खुस हो रउआ सोझा अइनी। आपन रूप चतुरभुज धइनी।।    कहनी हे बाभन तप छोड़ऽ। हमरा से अब नाता जोड़ऽ।।    लेके हमरे अंस सँभारऽ। जा के आपन मुदई मारऽ।।    हैहय राजा किरितबीज के। पितरी घाती महानीच के।।
दोहा-      काटऽ पहिले जाइके, ओ मुदइन के माथ।      ओहू के मत छोड़िहऽ, दी जे उनकर साथ।।२२८।।
चौपाई-      फेरू गिन-गिन मनबढ़ुअन के। मरिहऽ सगरे छतरीसन के।।    इकइस बेर पुरा हो जाई। तब ई तहर तेज ओराई।।    जुगवा जबे तरता आई। दसरथ के घर बजी बधाई।।    पकड़ब हम अदमी के तनवा। खेलब बनके सुघर ललनवा।।    हमरो सकती सीता बन के। जनक इहाँ धऽ तिरिया तन के।।    राजकुमारी बन के अइहें। फेरू हमरा से बिअहइहें।।    देखबऽ जब हमनी के सँघवा। रही तेज ना तहरा अँगवा।।    हमर तेज हमरा में आई। तूँ लीहऽ तप के अपनाई।।    खतमाई सब तोहर करवा। आ जाई तब हमर पहरवा।।    सुन लऽ बतिया ध्यान लगा के। भूल न जइहऽ जग में जाके।।
दोहा-      ईहे बात बताइ के, भइनी अंतरधान।      आइल ऊहे समय बा, खुलल हमर बा ग्यान।।२२९।।
चौपाई-      जुगल रूप के दरसन कइले। जनम सफल हमरो हो गइले।।    बिना दोस के पूरन रउआ। दयावान सुभ सरल सुभउआ।।    रउये बानी करुना सागर। दीनदयाल अकिल में आगर।।    बड़ा कठिन बा थाह लगावल। मरमहिया के रउरो पावल।।    जे के चाहीं सरग धरा दीं। जे के चाहीं भाग जरा दीं।।    जब राउर किरपा हो जाला। आन्हर के सब कुछ अइँकाला।।    बहिरो सुने हिया के बानी। लँगड़ो दउरे घोड़ा खानी।।    महादरीदर राजा होले। बागड़ सबसे बढ़िया बोले।।    कछनी काछे काबू वाला। निरबल सब जोधा बनजाला।।    हमहूँ रउरे बलवा पाके। मारत रहनी सबके धा के।।
दोहा-      ले लहनी बलवा अपन, बिगड़ल हमरो हाल।      लौटल हमरो हास बा, जोस भइल बेहाल।।२३०।।
चौपाई-      काटेला सब बनवा बाउर। सेवे जीव चरनवा राउर।।    रउरे सतसंगत करवाईं। रउये सदगुरु के उपराईं।।    जे रउरा भगती से भागे। ओकर नाव न अरिया लागे।।    मन में बइठल भरम अथाउर। ना जननी हम नीमन बाउर।।    असुभ छाँट के सुभ सरिआ दीं। हमरो बेड़ा पार लगा दीं।।    हे नारायन जगत बिहारी। दीं बिगड़ल करवा सइहारी।।    रउरे भगती मुकुती देला। रउआ गुरु हईं हम चेला।।    बेर-बेर हम विनय करीने। मन से राउर गोड़ धरीने।।    पुन जे अरजल हमरो होखे। छोंड़ी ओपर बान सरोखे।।    बाटे ईहे हमरो मंसा। मेट गइल बा सगरे संसा।।
दोहा-       हरदम रउये चरन में, चितवा रमे हमार।      ना बा पुन के गरज अब, रउआ रहीं उदार।।२३१क।।
सोरठा-       बोलत ईहे बात, खड़िआइल रोंआ कुली।      चल दहले मुस्कात, परसुराम जंगल तरफ।।२३१ख।।
चौपाई-      येन्ने दूत अवधपुर आइल। पाँती राजा के सौंपाइल।।    पढ़ के मनवा नाचे लागल। बेर-बेर सब बाँचे लागल।।    जे आवे पाँती पढ़वावे। रामलखन के गुनवा गावे।।    करनी पढ़-पढ़ रामलखन के। बढ़िआइल बा खुसिया मन के।।    रनिवासे जब खबर सुनाइल। रानी सभे दुआरे आइल।।    पूछेली सब दूत बुला के। बतलावऽ बतिया समुझा के।।    कइसे दूनू बबुआ बाड़े। कइसे ऊहँवा रहऽ ताड़े।।    सुननी हँ जा रामचनर के। तुरले हँऽ धनुहा संकर के।।    रहले परसुराम खिसिआइल। कइसे उनके खीस बुताइल।।    दुध मूँहा लइका हमनी के। कइसे कइले ये करनी के।।     दोहा-      बात-बात में रहे जे ठुनकत आ कोहनात।      कइसे ई आदत छूटल, नइखे बात बुझात।।२३२।।

फेरू आगे-----    सच सच बताव सईंया , के मारी लिहल तोहार मतिया ।tag:www.jaibhojpuri.com,2012-09-13:3634233:BlogPost:4208952012-09-13T07:02:16.000ZShyam Narain Vermahttp://www.jaibhojpuri.com/profile/ShyamNarainVerma
बात ना करेल हमसे सईंया , फोन पर बीते सारी रतिया ।
सच सच बताव सईंया , के मारी लिहल तोहार मतिया ।
रात भर मोबाईल पर लागल रहेल ।
जहिया से अयल सुध बात ना करेल ।
कवनो ना कवनो बहाना बनावत रहेल ।
बार बार मोबाईल लेके भागत रहेल ।
हियरा पर हाथ धके , बताव पिया हमसे बतिया ।
सच सच बताव सईंया , के मारी लिहल तोहार मतिया ।
लैप टाप पर जेकर फोटो लागल बा ।
मोबाईल पर भी उहे फोटो राखल बा ।
हमरा से बहाना बना मुँह छुपावेल ।
फोन पर हँसि हँसि बात बनावेल ।
का भूल भयल हमसे , भूली गयल हमार पिरितिया ।
सच सच बताव सईंया , के…
बात ना करेल हमसे सईंया , फोन पर बीते सारी रतिया ।
सच सच बताव सईंया , के मारी लिहल तोहार मतिया ।
रात भर मोबाईल पर लागल रहेल ।
जहिया से अयल सुध बात ना करेल ।
कवनो ना कवनो बहाना बनावत रहेल ।
बार बार मोबाईल लेके भागत रहेल ।
हियरा पर हाथ धके , बताव पिया हमसे बतिया ।
सच सच बताव सईंया , के मारी लिहल तोहार मतिया ।
लैप टाप पर जेकर फोटो लागल बा ।
मोबाईल पर भी उहे फोटो राखल बा ।
हमरा से बहाना बना मुँह छुपावेल ।
फोन पर हँसि हँसि बात बनावेल ।
का भूल भयल हमसे , भूली गयल हमार पिरितिया ।
सच सच बताव सईंया , के मारी लिहल तोहार मतिया ।
गयल विदेश तब से घरवा ना आवेल ।
मुश्किल से अईल पर आँख ना मिलावेल ।
का गलती भईल हमरा कगरियो ना आवेल ।
चुप चाप खाना खा के फोन पर बतियावेल ।
वर्मा पईंया पड़त बानी , बीतल जाला रतिया ।
सच सच बताव सईंया , के मारी लिहल तोहार मतिया ।
श्याम नारायण वर्माआखिर इ हद के तय करी?tag:www.jaibhojpuri.com,2012-09-13:3634233:BlogPost:4207482012-09-13T04:30:00.000ZAshutosh Ranjanhttp://www.jaibhojpuri.com/profile/AshutoshRanjan696
सब केहू के प्रणाम,

अबगे नवीन भाई के एगो ब्लॉग पढ़ात रहनी हाँ की के कहत बा की "अकेला चना भांड नहीं फोड़ सकता"?, यदि मंजील पता होखे आ राश्ता सही होखे त उन्हवा पहुंचे से कोई नईखे रोक सकत..उदाहरण भी बहुते बढ़िया देहले बानी उन्हा के...आ ओह नामन में एगो नाम दशरथ मांझी जी के बा..सान्चहू ओह संकल्प के सलाम बा, ओह सोंच के सलाम बा.....…
सब केहू के प्रणाम,

अबगे नवीन भाई के एगो ब्लॉग पढ़ात रहनी हाँ की के कहत बा की "अकेला चना भांड नहीं फोड़ सकता"?, यदि मंजील पता होखे आ राश्ता सही होखे त उन्हवा पहुंचे से कोई नईखे रोक सकत..उदाहरण भी बहुते बढ़िया देहले बानी उन्हा के...आ ओह नामन में एगो नाम दशरथ मांझी जी के बा..सान्चहू ओह संकल्प के सलाम बा, ओह सोंच के सलाम बा.....


थोड़ा एह बात के आगे बढावल जाओ आ दशरथ मांझी जी के इर्द गिर्द ही चर्चा के राखल जाओ..त का दसरथ मांझी जी के एह संचार युग में माईक लेके आपन प्रचार प्रसार करे के पडल? ना उन्हवा के त कुछुवो ना कईनी , सिर्फ आपन लक्ष्य के ध्यान रहे आ ओह लक्ष्य के प्राप्ती उन्हा के जीवन के उद्देश्य....बाकी एगो सही जज्बा के सही संकल्प के सभे सलाम करेला..हमनी आ रउवा सभे ओहाकर प्रशंशा करत बानी जा...हमनिए के मुन्हे मुन्हे उन्हा के नाम जुबान जुबान तक पहुंचा देहनी जा..आ एगो अबर दुबर गरीब दलित के आज अजर अमर बना देहनी जा...इतिहास में नाम दर्ज हो गईल उन्हा के..का दसरथ मांझी जी की इ सपना रहे की हमार नाम अमर होखे? हमरा त लागत बा की इ सपना त उन्हा के सपनों में ना देखत होखम. त फेर उ आदमी अमर कईसे हो गईनी? हम आ रउरा उन्हा के अमर बना देहनी जा.....एगो सही, सच्चा, जोश के सभे पसंद करेला...


लेकिन एह जोश में जब आदमी होश खो देवेला त उ अराजकता के तरफ धकेलेला...


केहू कहल की पागलपन ठीक चीझ ह. आदमी के जुनूनी होखे के चाँही. आदमी यदि जुनूनी ना होई त मंजिल के पाई कईसे? हमहूँ एह बात से इत्तेफाक राखत बानी, लेकिन एह बात के साथ की जूनून, पागलपन जब तक होश के हद में रहेला, काबू में रहेला. जब इ जूनून बेकाबू हो जाला, होश खो देला तब एकरा सही आ गलत राश्ता के पहिचान ना बुझाय आ इहे पागलपन के जनक होला..एकरे के लोग मानशिक असंतुलन कहेला....आ मानशिक असुंतलन के साथे कवनो मंजिल ना भेंटाय बल्कि खुदे इलाज करावे के पड़ जाला. हम जानत बानी की जल्दी बदलाव के चाहत सभे के होला..हमरो बा...आ होखे के चाँही भी...लेकिन जल्दी बदलाव सही भी होखे के चाँही...आ सही तबे होई जब जल्दी जल्दी के फिकिर के साथे साथे ओह्कर पावे के तौर तरीका भी सही होखे.
आजू यदि दशरथ मांझी जी के बात होत बा, बिनोबा भावे जी के बात होत बा त इन्हा लोग आपन आपन मंजील के पावे के बड़ा साफ़ सुथर राश्ता अपनईनी सभे.. बिनोबा भावे जी के भूदान आन्दोलन आ आज के नक्सल आन्दोलन के फर्क के समझे के पडी...शायद दुनु विचारधारा एक होते हुए भी दुनु के क्रियान्वयन के तरीका अलग अलग भईला से दुनु के लोग दू तरह से विवेचना करेला...


हम कुछ दिन पाहिले लिखले रन्ही "हम विरोध काहे ना करी". हम आजो कहत बानी की विरोध त होखही के चाँही. लोकतंत्र में विरोध ना होई त कंहवा होई? लेकिन एह विरोध के तौर तरीका के डीसाइड करी? के इ डीसाइड करी की का नैतिक तरीका बा का अनैतिक? के इ डीसाइड करी की विरोध करे के तरीका के का हद होखे के चाँही? जवन रउरा हद में लागत बा, हमरा उ हद से बाहर लाग सकत बा. जवन रउरा हद से बाहर लागत बा उ हमरा हद में लाग सकत बा...बात त ठीक बा. लेकिन एतना त हमनी सभे करिए सकत बानी जा की कवनो अईसन अभिव्यक्ती ना होखे जेहसे केहुके आस्था पर चोट होखत होखे..कवनो अईसन विरोध ना होखे जेहिसे केहू के शारीरिक कष्ट पहुँचत होखे..कवनो अईसन आन्दोलन ना होखे जेहसे हमार आ राउर मेहनत के कमाई से बनल राष्ट्रीय संपती के नोकसान होखत होखे. का विरोध के स्वर के अशिष्ट भईल जरुरी बा? का विरोध शिष्टता के साथ, लेकिन पूर्ण मजबूती के साथ नईखे हो सकत?


केहू कहल की भाई रउवा कवना ज़माना में जियत बानी? रउवा मेमियात रन्ही, एहिजा के सुनत बा राउर? एहिजा मेमियायिल केहू के कान तक भी ना पहुंची...इंहवा सीधे सीधे वार करे के पड़ेला..कान में बात के ठुंसे के पड़ेला.....हम कहनी की भाई राउर बात से सहमत..लेकिन हम इ कत्तई माने के तैयार नईखी की यदि राउर मिमियायिल (शिष्ट भाषा में कहल बात के आजकाल लोग इहे कहेला) ना सुनल जाए त राउर चिचियायिल सुनल जाला..बलुक हम त इहे कहेम की यदि राउर मिमियायिल दिल तक असर करे में थोरहू सक्षम हो गईल त इ ओहकर कामयाबी बा..लेकिन रउरा चिचियायीला के उलटे असर पड़ जाला..चिचियायीला पर ही बहस होखे लागेला आ असल बात ओह शोर में कंही गूम हो जाला....यदि विनोबा भावे के भूदान आन्दोलन के अपार सफलता ना मिलल त थोड बहुत त मिलबे कईल...लेकिन आज के नक्सलवाद के हश्र रउरा आ सभे देख सकत बानी जा.


सामाजिक बदलाव जरुरी बा, आमूल चुल परिवर्तन जरुरी बा..एह पर चर्चा हो सकत बा...एह पर वाद विवाद हो सकत बा...आ यदि जरुरी बुझाय त कवनो बदलाव के विरोध भा बदलाव लावे खातीर मौजूदा सीस्टम के विरोध हो सकत बा..होखे के चाँही..लेकिन शालीनता से..काहे से की इतिहास आ दुनिया राजा सीधार्थ से जादे महात्मा बुध के इयाद करेला, मानेला, पुजेला, सम्राट अशोक से जादा अशोका महान के मानेला , बुझेला, मोहनदास से जादा महात्मा गांधी के जानेला......इतिहास सही काम के गलत तरीका से कईला के भी कबो माफ़ ना करे.....


जय भोजपुरी   का एगो आदमी समाज के बदल सकेला ?tag:www.jaibhojpuri.com,2012-09-12:3634233:BlogPost:4208282012-09-12T16:13:08.000Zनबीन भोजपुरिया ( NB )http://www.jaibhojpuri.com/profile/Navin
प्रनाम आ जय भोजपुरी     आगि लागल बा , सब केहु गांव छोड के भागत बा , तले ले एगो बुढ लागल एगो गडहा मे से बाल्टी मे पानी भर भर के जरत पलानी प उबिछे । उ पलानी ओकर ना रहे दोसरा केहु के रहे आ इहे देखा देखी ओह गांव के मय लोग जेने धुर माटी पानी लउकल लेके लागल आगि बुतावे । 100 गो घर मे से 10 गो घर बाचि गईल आ अगिला 100 दिन मे मय घर रेडी ।

( एजुगा भागल सबसे बरिआर रास्ता सब केहु के लउकत रहे )       समाज कहत बा की दहेज ना लेबे के चाही ना देबे के चाही बाकी एगो गांव के सब केहु…
प्रनाम आ जय भोजपुरी   आगि लागल बा , सब केहु गांव छोड के भागत बा , तले ले एगो बुढ लागल एगो गडहा मे से बाल्टी मे पानी भर भर के जरत पलानी प उबिछे । उ पलानी ओकर ना रहे दोसरा केहु के रहे आ इहे देखा देखी ओह गांव के मय लोग जेने धुर माटी पानी लउकल लेके लागल आगि बुतावे । 100 गो घर मे से 10 गो घर बाचि गईल आ अगिला 100 दिन मे मय घर रेडी ।

( एजुगा भागल सबसे बरिआर रास्ता सब केहु के लउकत रहे )    समाज कहत बा की दहेज ना लेबे के चाही ना देबे के चाही बाकी एगो गांव के सब केहु दहेज लेते देत रहे । एगो परिवार जेकर लईका डाक्टर रहे उ बिना एको नाया लेहले एगो गरीब घर के लईकी से बिआह कईलस । अगिला साल 7 गो घर के लोग अईसने कईल ।

( एजुगा पहिले इहे रहे कि कहला मे का जाता )    फेंड लगावे के चाही , बाकी गांव के आरी कगरी फेंड खुंट लउकते ना रहे । एगो मलेट्री मैन रिटायर हो के गांवे अईलस आ फेरु शुरु कईलस फेंड लगावे के काम , साल भरत होत होत ओह गांव के हर दुआर आ डहर प फेंड लउके लागल ।

( सब केहु कहेला की फेंड लगावला से हमनिये के फायदा बा बाकि लगाओ के ? )   हम नईखी जानत की समाज एह मे से कवना चीझु से बनी , बाकि हम ई जानत बानी की कवनो नीमन चीझु जवन समाज आ ओह समाज मे रहे वाला लोगन खाति बनी त ओह के समाज दु भा चार भा दस दिन प मानी जरुर ।   सती प्रथा के कवनो जबाना मे बडा पावन चीझु मानल जात रहे , एहिंग बिधवा बिआह के मान्यता ना रहे त ओजुगे बाल बिआह जईसन चीझु के मान्यता रहे । एह कुल्हि के बिरोध एक दु आदमी शुरु कईल आ अब देखी सभे ।   बिनोबा भावे गरदन प दुनाली भा राईफल तानि के भुदान आन्दोलन ना चलवले रहले । जय प्रकाश के कहल दु नाव वाला लोग बिहार मे आजुओ भेटा जाई ।   बाबा आमटे , झुठहु ना नु पहाद खोनत रहले ह , दशरथ मांझी , समाज के बदले के तिकवते त आजु उ राही ना बनल रहित ?

ठवे ठवे लोग लउकत बा जे अकेलही अपना दम प समाज मे बदलाव ले अईले बा आ ले आवत बा तबो हमनी के तिकवत बानी जा की ना हम ना समाज बदलो ? आखिर काहे ? आ कईसे ? काहे हमनी के आ कब ले हमनी के समाज के ओरि अंगुरी देखा के अपना के चुप कराईब जा ?

जय भोजपुरी “पुनीता दीदी के पुनीत अभियान”tag:www.jaibhojpuri.com,2012-09-10:3634233:BlogPost:4203252012-09-10T09:01:34.000ZAnoop Srivastavahttp://www.jaibhojpuri.com/profile/AnoopSrivastava
सादर प्रणाम,
बिहार राज्य में मोतीहारी जिला के रहे वाला हमार मित्र उदय जी के बड़ बहिन, हमनी के पुनीता दीदी शुरु से ही बड़ा विनम्र आ मिलनसार स्वभाव के एगो भावुक महिला रहली, अच्छा-खासा भरल-पुरल परिवार एगो खुशहाल जिनगी वितावत रहे बाकी सन् 2005 में एगो अइसन अनहोनी हो गइल कि का कहल जाव । दीदी के 18 साल के बिटिया अदिति बबुनी के आकस्मिक देहान्त होखला से सभे टूट गइल । ई पूरा परिवार खातिर एगो अपूर्णीय क्षति रहुए, दीदी भी भीतर से खोखला हो गइल रहली बाकी, अपना बिटिया के याद के आपन कमजोरी बनवले…
सादर प्रणाम,
बिहार राज्य में मोतीहारी जिला के रहे वाला हमार मित्र उदय जी के बड़ बहिन, हमनी के पुनीता दीदी शुरु से ही बड़ा विनम्र आ मिलनसार स्वभाव के एगो भावुक महिला रहली, अच्छा-खासा भरल-पुरल परिवार एगो खुशहाल जिनगी वितावत रहे बाकी सन् 2005 में एगो अइसन अनहोनी हो गइल कि का कहल जाव । दीदी के 18 साल के बिटिया अदिति बबुनी के आकस्मिक देहान्त होखला से सभे टूट गइल । ई पूरा परिवार खातिर एगो अपूर्णीय क्षति रहुए, दीदी भी भीतर से खोखला हो गइल रहली बाकी, अपना बिटिया के याद के आपन कमजोरी बनवले के बजाय ओके ताकत बना के एगो अदिति वेलफेयर सोसायटी बनवली आ लाग गइली नि:स्वार्थ भाव से समाज सेवा में, आ एकरी खातिर चुनली समाज के ओ बच्चन के जवन गुमराह होके भा मजबूरी में गलत राहि ध लेहलँ सन । जहाँ-जहाँ जीजा जी के स्थानान्तरण होला ओहीं लाग जाली अपना अभियान में । अदिति वेल्फेयर के क्रिया कलाप के बारे में बहुत कुछ एइजुक पोस्ट कइला के बजाय हम सीधा लिंक देत बानी । पुनीता दीदी के हिम्मत, जज्बा आ ए पुनीत अभियान के हम सलाम करत बानी ।

http://aditiwelfare.in

धन्यवाद आ जय भोजपुरी । रकम बिना जरे लागल जिया ,पईसा कब भेजब पिया ।tag:www.jaibhojpuri.com,2012-09-10:3634233:BlogPost:4202752012-09-10T10:16:29.000ZShyam Narain Vermahttp://www.jaibhojpuri.com/profile/ShyamNarainVerma
तेल बिना नइखे जरत दिया , पईसा कब भेजब पिया ।
रकम बिना जरे लागल जिया ,पईसा कब भेजब पिया ।
चार महिना से उधार ना दियाला ।
होते बिहाने साहूकार आ चिल्लाला ।
राशन खातिर बात बिगड़ी जाला ।
डाकमुंशी से पुछीं गुस्सा में बढ़ि जाला ।
गोली नियर बोली से, जरे लागल जिया ।
पईसा कब भेजब पिया ।
रोज पीयल तोहरा से ना छोड़ाला ।
चाहे चले लाठी चाहे चले भाला ।
गँउवा के लोगवा केतना खिसियाला ।
गइल विदेश लेकिन असर ना बुझाला ।
वर्मा घर कइसे चली , अब तड़पे लागल हिया ।
रकम बिना जरे लागल जिया ,पईसा कब भेजब पिया ।
श्याम नारायण…
तेल बिना नइखे जरत दिया , पईसा कब भेजब पिया ।
रकम बिना जरे लागल जिया ,पईसा कब भेजब पिया ।
चार महिना से उधार ना दियाला ।
होते बिहाने साहूकार आ चिल्लाला ।
राशन खातिर बात बिगड़ी जाला ।
डाकमुंशी से पुछीं गुस्सा में बढ़ि जाला ।
गोली नियर बोली से, जरे लागल जिया ।
पईसा कब भेजब पिया ।
रोज पीयल तोहरा से ना छोड़ाला ।
चाहे चले लाठी चाहे चले भाला ।
गँउवा के लोगवा केतना खिसियाला ।
गइल विदेश लेकिन असर ना बुझाला ।
वर्मा घर कइसे चली , अब तड़पे लागल हिया ।
रकम बिना जरे लागल जिया ,पईसा कब भेजब पिया ।
श्याम नारायण वर्मा"हमरी पीढ़ी पे तो दुई तरफ़ा मार पड़ी बा "tag:www.jaibhojpuri.com,2012-09-08:3634233:BlogPost:4201222012-09-08T13:20:40.000Zmrs. sarojhttp://www.jaibhojpuri.com/profile/sarojsingh977
का बताईं..............
हमरी पीढ़ी पे तो दुई तरफ़ा मार पड़ी बा
बचपने में बडवार से अदब सीखे
अबहूँ ,लरिकन अदब सिखावत हैं…

का बताईं..............
हमरी पीढ़ी पे तो दुई तरफ़ा मार पड़ी बा
बचपने में बडवार से अदब सीखे
अबहूँ ,लरिकन अदब सिखावत हैं
चाईनीज रेस्तरां में चॉप स्टिक कईसे पकड़ा जात है
हमका समुझावत हैं
कवनो नवा मोबाईल केमरा हाथ में अवते बुझ जात हैं
अउर हमके हफ्तन ओहका
इहाँ उहाँ टीपे टापे के परत है
का बताई .......
हमरी पीढ़ी पे त दुई तरफ़ा मार पड़ी बा

बियाह के आए त..
सास,जिठान के जीव जुडाय के सेवा कईली...
मनवा मा एक्के आस रही
कबहूँ हमरो दिन फिरिहें
हमरो पतोह ऐसहीं सेवा करिहें
पर आज के जुग जमाना देखी के इहे बुझात बा ,
पतोहू के सेवा भी हमही के करे क परी
का बताईं..............
हमरी पीढ़ी पे त दुई तरफ़ा मार पड़ी बा .
............................. :)
जय भोजपुरी

खाली भोजपुरी भोजपुरी चिचियईला से होई????tag:www.jaibhojpuri.com,2012-09-08:3634233:BlogPost:4200722012-09-08T06:34:46.000ZAshutosh Ranjanhttp://www.jaibhojpuri.com/profile/AshutoshRanjan696
सब केहू के प्रणाम,

एह विषय पर कई हाली चर्चा भईल बा..खासकर नवीन भाई कई बार एह मसला पर आपन ब्लॉग भा फोरम के माध्यम से आपन बात रखले बानी...आजू फेर ना जाने इ काहे लागल हा की एहकर चर्चा फेर से कईल जाओ....

का खाली भोजपुरी भोजपुरी चिचियईला से भोजपुरी के कल्याण हो जाई? काल हम एगो ब्लॉग लिखले रहनी की "हम विरोध काहे ना करीं?" यदि एह चर्चा के ओह ब्लॉग से आगे बढावल जाओ आ ओकरा के…
सब केहू के प्रणाम,

एह विषय पर कई हाली चर्चा भईल बा..खासकर नवीन भाई कई बार एह मसला पर आपन ब्लॉग भा फोरम के माध्यम से आपन बात रखले बानी...आजू फेर ना जाने इ काहे लागल हा की एहकर चर्चा फेर से कईल जाओ....

का खाली भोजपुरी भोजपुरी चिचियईला से भोजपुरी के कल्याण हो जाई? काल हम एगो ब्लॉग लिखले रहनी की "हम विरोध काहे ना करीं?" यदि एह चर्चा के ओह ब्लॉग से आगे बढावल जाओ आ ओकरा के भोजपुरी से जोड़ के देखल जाओ त रौवे बतायीं की एको गो भगजुगनी भी लउकत बा, भोजपुरी के सही राही दिखावे के? अब या त हमार आँखी कमजोड बा या हमार बुध्ही.... लेकिन फिलहाल हमरा नईखे लउकत...रउवा लउकत होखे त जरुर बताएम सभे.... त अब सवाल उठत बा की भोजपुरी के आवाज उठावे खातीर अगुवा के कमी बा की अगुवा लोग के मंशा के?

अगुवा? अगुवा त ढेरे लउकत बा लो...एक खोजेम त हजार भेंटइहन ...त फेर ओह लोग के मंशा में कमी लउकत बा? हम इ त ना कहेम की सभकर मंशा में ही खोट बा....लेकिन कुछ लोग के मंशा में खोट त साफे लउकत बा...आ कुछ लोग के तरीका ही सवाल के घेरा में बा..... तरीका पर सवाल काहे? त हमरा समझ से कवनो भी तरीका तब तक कारगर ना हो सके जब तक की ओकरा में व्याप्त बुराईयाँ के विरोध के साथे साथे ओकर अछायीयाँ के आगे ना बढावल जाओ.....मानत बानी की जन्हवा अच्छाई रहेला उन्हवा बुराई भी रहेला...दुनु समाज के हिस्सा ह...आ दुनु के अलग अलग क के समाज के कल्पना कईल कुछ ज्यादा ही आशावादी आ आदर्शवादी कहाई.....लेकिन तबो इ हमार मानना बा की जब तक बुराईयाँ के विरोध ना करेम..तब तक समाज के इ सन्देश की एह जुगनू में सही राही देखावे के क्षमता बा .. देवे में कामयाबी हासिल होई एहमें संदेह बा ......

भोजपुरी के ढेर फिलिम बनत बाड़ी सन..स्वागत होखे के चाँही..काहे से की केहू त हिम्मत करत बा की रीजनल भाषा में ,आपन बोली में फिलिम बनावल जाओ...लेकिन का इ समाज के कवनो सन्देश देवे में सक्षम बा? यदि ना त इ सिनेमा भोजपुरी के कवन राह देखावत बा? का इ सब सिनेमा भोजपुरी संस्कृति के चित्रण करत बा? यदि ना त इ कईसन भोजपुरिया सिनेमा? मानत बानी की एह भोजपुरी फिल्मान के भी कुछ दर्शक बाडन..यदि ना रहीते त फिलिमवा सिनेमा हाल में लागीत ही कान्हे? लेकिन का सगरो भोजपुरी समाज एह सब फिलिमवन के देखत बा? यदि ना त बाकी समाज खातीर भी फिलिम बनत बाड़ी सन? यदि कुछेक के छोड़ दिहल जाऊ त एहुमें उत्तर मिली न....त यदि ना त कईसे इ सब सिनेमा भोजपुरी आ भोजपुरियन के प्रचार प्रसार आ उथान करत बा? आ यदि निमन नईखे करत त का इ बाउर कर रहल बा? यदि बाउर कर रहल बा त इ बहुत ही विचारणीय प्रशन बा....एहाकरा पर लगाम लगावे के चाँही भा प्रेरित करे के चाँही की नीमनका आवो ना त बांचलो खुन्चलो के आता पाता ना बांची... अब एहाकर जवाब इ मत देम सभे की भाई तुंही आगे आव आ निमन फिलिम बनाव त आंटा दाल के भाव मालुम पड़ी..... त हमरो सुन लीन्ही सभे..हमरा में उ हुनर रहीत त हम एह्बेरा कंप्यूटर के की बोर्ड ना तुरत रहती..हम एगो आम भोजपुरिया हईं..आ इ हमार हक़ बा की गलत के गलत कंही आ कर्त्तव्य बा की आपन भाषा , आपन संस्क्रीती के विलुप्त करे के साजिश के पर्दाफास करीं.......हमार त रउरा सब से इहे निहोरा बा की यदि भोजपुरी फिलिम बनावत बानी त सगरो भोजपुरी समाज के ध्यान में राखीं, भोजपुरियन के ध्यान में राखीं, भोजपुरी माटी के ध्यान में राखीं, भोजपुरी भाषा के ध्यान में राखीं, भोजपुरी संस्कृति के ध्यान में राखी......आ अब यदी इ सब रउवा ध्यान में नईखी राख सकत..त माफ़ करी सभे ..हमनी के हमनिए के हाल पर छोड़ दीन्ही सभे...ना त कंहवा रउवा सभे एह बात के क्लेम कर रहल बानी की रउवा सब भोजपुरी माई के सेवा करत बानी जा..आ हमरा भोजपुरी माई के सिसकारी लउकत बा...भोजपुरी माई के संसरी टगइला के उजबुजायील लउकत बा.................................

सिनेमा से भी जादा सुगमता से कवनो चीझ अवेलेबुल होला त उ बा संगीत....जन जन तक आपन मिठास से कानन के , आत्मा के, दिल के सुकून पहुन्चावेवाला संगीत..से बड कवनो सन्देश वाहक ना होखे..मन के उदगार, समाज के बेचैनी, सामाजिक मैसेज .....बोली, संस्कार पहुँचावे के......कब कान से सुनत सुनत इ संगीत होंठ के द्वारा हमनी के जुबान हो जाला..पता ना पड़े.................... संगीत हर मौक़ा, हर मूड खातीर हो सकेला..अलग अलग तरह के हो सकेला.....लेकिन आजकाल के अधिकतर संगीत का रउवा लागत बा की कर्णप्रिय बा? का रउवा लागत बा की कान से होते हुए इ संगीत रौरी जुबान तक भी आवो? का रउवा लागत बा की एहकर प्रवेश रउरी दिल आ आत्मा तक होखो? यदि ना त संगीत के माध्यम से इ कईसन समाज सेवा? यदि नईखे होत त का एहकर विरोध ना होखे के चाँही? हमरा त ना गावे आवेला ना गाना लिखे.....लेकिन जे लिखत आ गावत बा का उनुकरा से हामार इ डीमांड अनुचित बा? यदि ना त हम त हर ओह फुहर संगीत के विरोध करेम जवन हमरा कान के जरिए हमरा आत्मा में प्रवेश करे के कोशिश करी, ओकरा के गंदा करे के कोशिश करी.......यदी रउवा सभे के एही तरह के संगीत बनावे आ सुनावे के बा त माफ़ करेम सभे..एहसे भोजपुरी के सेवा ना भोजपुरी के आत्मा के तार तार कईल जात बा...आ इ शायदे कवनो भोजपुरिया चाहि की ओहाकर आत्मा के अईसे तार तार कईल जाओ..

भोजपुरी के संविधान के आंठ्वी सूचि में शामिल करे के मांग होत बा...भोजपुरिया सम्मलेन हो रहल बा..देश विदेश में रहे वालन भोजपुरियन के जुटान हो रहल बा....आ बतकही, पोस्टर बैनर सब अंग्रेजी आ हिंदी में...कईसन उठान होत बा भोजपुरी के? इंहवा लोग गर्व से कहत बा की देश के संसद में चिदंबरम साहब भोजपुरी में कहनी की "हम रउवा लोग के भावना के समुझत बानी" फेर हमही आ रउवा, भोजपुरियन से ही, भोजपुरिया मंच से ही हिंदी आ अंग्रेजी में बतकही क के कवन सन्देश देवल चाहत बानी जा? कंही इ सन्देश एह रूप में आम भोजपुरिया तक त नईखे चन्हुपट की " भोजपुरी गंवारण के भाषा ह" काहे से की देखि हम हईं राउर अगुवा, हम नेत्रीत्वा देत बानी, हम सुट बुट टाई लगा के मंच पर आगे बयीथत बानी..हमार चमकत फोटो रोज रोज अखबार में निकलत बा, हम कहात बानी भोजपुरी के अगुवा....आ हम भोजपुरी मंच पर भी अंग्रेजी भा हिंदी बोलत बानी..एह से भाई लोगन यदि रउवो सभ्य आ सुसंस्क्रीत कहाए के बा त रउवो हिंदिये आ अंग्रेजी बतियायीं......यदि इ मंशा बा त निसंदेह भोजपुरी के अईसन कर्न्धारण से नोकसान ही बा.....मानत बानी की रउवा, हमारा आ सगरो भोजपुरिया समाज के भोजपुरी के अलावे भी ज्यादा से ज्यादा दोसर भाषा के ज्ञान होखे के चाँही..रोजी रोटी खातीर, दोसर समाज में संपर्क संवाद खातीर...लेकिन जब अपने समाज में अपने मंच पर यदि भोजपुरी के कर्णधार लोग ही दोसर तीसर भाषा में बतकही करे लागी..त भगवान बन्चावास भोजपुरी के अईसन कर्न्धारण से.....

हम आ रउवा का कर सकत बानी? आपन आवाज त उठाईये सकत बानी....आ आवाज उठावाही के चाँही ना त फेर रोवला से का भेंटाई? जवने हुनर बा..ओकरे तनी तनी सदुपयोग भोजपुरी खातीर कईल जाओ त कुछो त सेवा होई...उ चिरईया वाला कहानी सुनले बानी नु जे आपन ठोड़ीसे पानी ढोवत रहे आग बुझावे खातीर...यदी ओह चिरयीयो नियर कुछऊ क दिहल गईल त बुझ लीं की आपन माटि के प्रती आभार हो गईल...यदी रउवा फिलिम लाईन में बानी त निमन निमन माटि से जुडल, सर्व समाज ला, सामजिक सन्देश वाला एक आधे सही फिलिम त बनायीं...यदि रउवा गायक बानी त निमन निमन भोजपुरी गाना लिखी आ गई..यदि रउवा कवी आ साहित्यकार बानी त कुछ कर्जा त भोजपुरी के भी चुकायीं..यदि रउवा विचारक बानी त कुछ विचार भोजपुरी के भी दे के लाभान्वित करीं..........................................................

हमार इचिको उद्देश्य नईखे केहू व्यक्ती विशेष भा संस्था विशेष पर कवनो तरह के कवनो अंगूरी उठावे के ....इ एगो आत्मावलोकन बा, विचार मंथन बा,,,,,,

रउरा लोग के प्रतिक्रिया के इंतज़ार रही......

जय भोजपुरी  गारी के इतिहास बर्तमान आ भुतकालtag:www.jaibhojpuri.com,2012-09-07:3634233:BlogPost:4199702012-09-07T10:06:47.000Zनबीन भोजपुरिया ( NB )http://www.jaibhojpuri.com/profile/Navin
प्रनाम आ जय भोजपुरी

गारी - प्राचीन काल से चलल आ रहल एगो अईसन परम्परा ह जवना के लोग हिसाब से जगहि देखि के मोका प प्रयोग करेला ।     गारी प्राचीन काल से बिआ आ आगे जब ले सुरज आ चनरमा रहिये तब ले एकर प्रयोग होत रही ।     गारी - अईसे त गारी गवाला , गारी दिअईबो करेला , गारी खियावल जाला , गारी सिखावल जाला , गारी सुनावल जाला , गारी गरियावल जाला ।     गारी - केहु सवखे देला केहु दुखे देला केहु बात बात प गारी देला त केहु नापि जोखि के गारी देला कतना लोग खाति गारिये पारन…
प्रनाम आ जय भोजपुरी

गारी - प्राचीन काल से चलल आ रहल एगो अईसन परम्परा ह जवना के लोग हिसाब से जगहि देखि के मोका प प्रयोग करेला ।   गारी प्राचीन काल से बिआ आ आगे जब ले सुरज आ चनरमा रहिये तब ले एकर प्रयोग होत रही ।   गारी - अईसे त गारी गवाला , गारी दिअईबो करेला , गारी खियावल जाला , गारी सिखावल जाला , गारी सुनावल जाला , गारी गरियावल जाला ।   गारी - केहु सवखे देला केहु दुखे देला केहु बात बात प गारी देला त केहु नापि जोखि के गारी देला कतना लोग खाति गारिये पारन ह त कतना लोग के खाना तब ले ना पचेला जब ले उ केहु के गरियाओ जनि , आ समधि लो त बिना गारी के खईबे ना करेला लो ।   गारी - बाबुजी गरियवले त आसिरबाद भईल केहु दोसर गरियावल त सराप , बाबुजी के गरियावाला प बेटा डेरा जाला आ केहु अनका के गरियावला प मडर हो जाला ।   गारी - केहु के सुधार देला त केहु के बिगाड देला , केहु सोझ हो जाला त केहु टेढ हो जाला , केहु सटहा लेखा होला त केहु बेहाया हो जाला ।   गारी के रुप- गारी कबो तीत त कबो मीठ होले , गारी कबो फुहर त कबो नीक होले । लोग गारी , लोगन के काम के परतोख ले के त कबो रिस्ता नाता के हिसाब से त कबो जाति के हिसाब से देला ।   गारी , मजबुर , असहाय , गरीब , अबर दुबर के हथियार ह त बेहाया बदमास लंठ दबंगन के श्रृंगार ह ।   गारी कबो कबो झगडा के शुरुवात ह त भोरे भोरे बाबुजी के मुह से निकले वाला प्रवचन के सौगात ह ।   गारी मोका प नीमन से सरिहार के लागे वाला दिआउ त जेकरा खाति दिआला उ सोझ हो जाला बाकी खने खन गारी दिआउ त गारी देबे वाला के मुह खराब हो जाला ।   गारी सिखावेले, गारी रिगावेले , गारी पिनिकावेले ,गारी भडकावेले , गारी कबो नीमन त कबो बाउर कहाले ।   गारी रउवा खाति एगो बरिआर हथियार ह एकरा के हिसाब से मोका प निकाले के चाही ई बहुत मारक असरदार दवाई ह जवना मे देहि के बकियवा कवनो अंग काम ना करे एह काम मे खलिहा मुह आ जीभ चलेला , गारी करेजा से निकले त सामने वाला के करेजा चीर देले ।   एहि से गारी के सम्हारि के सरिहारी के जगहि आ बेरा देखि के देबे के चाही , काहे कि जे खने खने गरियावेला उ छुतिहर , बउचट , बम्मड , लतखोर आ बद कहाला ।    हम विरोध काहे ना करीं????tag:www.jaibhojpuri.com,2012-09-07:3634233:BlogPost:4197752012-09-07T09:00:00.000ZAshutosh Ranjanhttp://www.jaibhojpuri.com/profile/AshutoshRanjan696
सब केहू के प्रणाम,
एह मंच पर कई बार एह बात के चर्चा भईल बा देश के दशा आ दुर्दशा पर...हमहूँ बढ़ चढ़ के हिस्सा लेहले बानी चाहे उ वाद विवाद होखे भा ब्लॉग के माध्यम से...कई बार चर्चा में इ बात सामने आईल की खाली नेता लोग के गरीयावाला से ना होई, आपन गिरेबान में भी झांके के जरुरत बा....काहे से की नेता कवनो दोसर ग्रह से ना आवास, उहो एही समाज के उपज हउवन आ जईसन समाज ओयिसन ओहकर प्रतीनीधि...माने समाज सुधार के जरुरत…
सब केहू के प्रणाम,
एह मंच पर कई बार एह बात के चर्चा भईल बा देश के दशा आ दुर्दशा पर...हमहूँ बढ़ चढ़ के हिस्सा लेहले बानी चाहे उ वाद विवाद होखे भा ब्लॉग के माध्यम से...कई बार चर्चा में इ बात सामने आईल की खाली नेता लोग के गरीयावाला से ना होई, आपन गिरेबान में भी झांके के जरुरत बा....काहे से की नेता कवनो दोसर ग्रह से ना आवास, उहो एही समाज के उपज हउवन आ जईसन समाज ओयिसन ओहकर प्रतीनीधि...माने समाज सुधार के जरुरत बा...


सहमत.


लेकिन एह बात में का कवनो संचाई नईखे की जल के प्रवाह ऊपर से नीचे आसानी से होला, यदि निचे से ऊपर ले जाए के होखे त प्रयास भी ज्यादा करे के पड़ी प्रेसर भी जादा देवे के पड़ी आ हो सकत बा की कवनो मेकेनिकल भा इलेक्ट्रिकल डीवाईस के भी सहारा लेवे के पड़ी. इ बात सही बा की स्थायी आ समुचित समाधान तबे बा जब सम्पूर्ण समाज के सोंच शुद्ध होखे...लेकिन का इ संचाई नईखे की यदि बिहार में कम से कम मानसिक रूप से सही..उ दहसत के माहौल नईखे..जे कुछ बरिश पहिले ले रहे.. हम इंहवा कवनो व्यक्ती विशेष के प्रशंशा भा निंदा नईखी करत..लेकिन नेत्रीत्वा के एगो संकल्पित सोंच, बहुत कुछ बदल सकेला...ना ही बिहार के लोग के एक्सपोर्ट कईल गईल ना ही बाहर से लोग के इम्पोर्ट कईल गईल..ना ही बिहार पुलिस के इम्पोर्ट/ एक्सपोर्ट भईल...फेर इ थोड बहुत ही सही..बदलाव कईसे आईल? का इ नेत्रीत्वा के थोड़ा सा क्रियाशीलता से ना भईल? हम एगो औरी उदाहरण देवल चाहेम मेट्रो के आ नयी दिल्ली रेलवे स्टेसन के..दुनु दिल्लिये में बा..दुनु के मुसाफीर अधिकांशतः दिल्लीवासी ही बाडन..फेर अनुशाशन/साफ़ सफाई के मामिला में एतना अंतर काहे? ......कभी सोंच के देखि की चंडीगढ़ में ट्राफिक व्यवस्था एतना दुरुस्त काहे. आ रेस्ट आफ पंजाब में उहे ढ़ाक के तीन पात, राजपथ आ ज्यादातर साउथ दिल्ली के सड़क एतना चमचम आ रेस्ट आफ डेल्ही कूड़ा के ढेर काहे? गुजरात के एगो छोट शहर आनंद में हम देखनी रात के २ बजे लईकी सब अईसही बिंदास घुमात बाड़ी सन...आ गुडगाँव में शाम ढलते लईकीयां के इज्जत खतरा में ?...........


हमार सोंचना इ बा की ज्यादातर जनमानस के जाग्रीत अवस्था में भा अवचेतन मन में समाज, सरकार, महापुरुष, भगवान (या उ जेकरा के भगवान मान ले ) के प्रती आदर, सम्मान के भाव रहेला..आ उ हर सन्देश के नियम के आत्मसात करे के कोशिश करेला..बशर्ते की ओकर आदर्श खुदे एगो आदर्श स्थापित करे के क्षमता राखत होखे आ ओकरा लगे इ संकल्प शक्ती होखे समाज के सही राह देखावे के........

समाज इ अपेक्षा राखेला की जे हमरा के राही देखावे के बेड़ा उठवले बा उ पहिले खुदे ओह आदर्शन पर चले..ना त समाज जेकरा के फर्श से उठा के आपन आँखी के पलकन पर पालेला..जेकरा के अर्श पर पन्हुचावेला..ओकरे के फर्श पर भी पटके पर तनिको ना हिचकिचाए...आ एहाकर कई गो उदाहरण बाड़ी सन...माने समाज के एह बात के मर्म त बा की का सही बा का गलत ..लेकिन ओकरा एगो नेत्रीत्वा के आवश्यकता हमेशा से रहेला..चाहे उ बुद्ध के रूप में महात्मा बुद्ध के देखले होखे...चाहे उ गांधी के रूप में बापू के देखले होखे...भा उ जे पी के रूप में लोकनायक के देखले होखे......समाज दिशाहीन ना होखे..हाँ ओकरा जरुर दिशा देखावे वाला, राही देखावेवाला एगो जुगनू के तलाश हमेशा से रहेला....

त अब सवाल इ उठत बा की का हमनी के हाँथ पर हाँथ ध के बईठ जाईल जाओ..की जवन होत बा त होवे दियाव..आ कहियो भगत सिंह आ सुखदेव अईहन.........


ना जी ना....इ एहकर सोल्यूसन नईखे..ना ही इ सोल्यूसन बा की सभे भगत सिंह ही बन जाओ...काहे की सभे जब भगत सिंह ही बन जयीहें त उहो भयावह स्थिति हो सकत बा..बाकियों काम करेवाला लोग भी त चाँही.....
त एह्कर सोल्यूसन बा का? एह्कर सोल्यूसन त हमरा समझ से एह लोकतांत्रीक व्यवस्था में ही बा...हम जन्हा तक नेता आ नेत्रीत्वा के मतलब समुझत बानी..नेता हमनी के जनता के प्रतीनीधि होलन..जेकरा से हमनी के उम्मीद करेनी जा की उ हमनी के प्रतीनीधित्वा करिहे जब संसद में कवनो भी कानून बनत होई..या उ जनहित के कानून बनावे के पहल करिहे..जेयिसे की हमनी के सामाजिक, आर्थिक, बुनियादी, सुरक्षित भविष्य मिली...जे हमनी के समाज के एगो नेत्रीत्वा एगो दिशा दे सकी जेयीमें बुराई के गुन्जाईस कम से कम रही....
एह लोकतांत्रिक व्यवस्था में भी इहे बात बा..फेर कईसन अशांती? कईसन घबराहट ? शायद इ घबराहट एहसे बा की जवना आदमी के हान्थान में हमनी नेत्रीत्वा सौंपत बानी जा, ओहाकारे मंशा, चाल आ चरित्र पर हमनिए के संदेह होत बा....स्वाभाविक बा की घबडाहट होई....लेकिन इहो स्वाभाविक बा की जेकरा के फर्श से अर्श तक पहुंचा के आपन नेत्रीत्वा हमनी के देहले बानी जा..ओहकर गलत कामन के हमनिए के विरोध करे के पड़ी...आ जरुरत पडला पर हमनिए के ओह लोग के अर्श से फर्श पर भी पटके के पडी...इहे त लोकतंत्र ह.......आपन नेता से अपेक्षा राखाल...आ ओहकर गलत कार्यं के समीक्षा कईल, ओहकर विरोध कईल ..इ त स्वस्थ्य लोकतांत्रीक परमपरा के द्योतक बा....

एह लिहाज से त आज कल के घटनाक्रम पर नजर डालल जाओ त हमरा समझ से अपना देश के लोकतंत्र अबे लईकायीं से निकल के वयस्कता में प्रवेश करत बा...एहकर स्वागत होखे के चाँही..ना की आलोचना या झुंझलाहट जे इ सगरी व्यवस्था के पैरालायिज करे के साजिश होत बा...

अब सवाल इहो उठत बा की सगरो नेता एके जईसन बा लो..एयीमें के निमन आ के खराब? त हम त इहे कहेम की शायद इ बात ओतना सत्य नईखे...आ यदि कुछ मामिला में सत्य बा भी त एहिसे नु आपन आवाज हर ओह गलत कार्य पर उतावला के जरुरत बा ताकि उनुकरा लगे तक इ चेतावनी पहुँच सको..उ अपना आप के करेक्ट कर सकस...


हमार उपरोक्त बात से हमार इ कत्तई मतलब नईखे की सामाजिक चेतना ना होखे के चाँही..भा हर चीझ नेता आ नेत्रीत्व के भरोसे ही छोड़ देवे के चाँही..भा खुद आगे ना आवे के चाँही नेत्रीत्वा करे खातीर....बलुक हम एह बात के ओह बात से जोडत बानी की इ सब होखे त अति उत्तम..लेकिन इ एक्सक्यूज ना बने के चाँही हमनी के सरकार/ लीडर के स्वक्षा चाल चरित्र, गलत कार्यं के निंदा, आन्दोलन, धरना, मांग पर.


रउवा लोग के आभारी होखम यदि रउवा सभे आपन विचार एह मसला पर शेयर करें..ताकि हमरो आपन विचार के परिमार्जित करे के मौक़ा मिली..



जय भोजपुरी
eng_Latn nno_Latn hne_Deva hne_Deva ltg_Latn ltg_Latn nno_Latn hne_Deva nno_Latn hne_Deva nno_Latn bho_Deva nno_Latn ltg_Latn ltg_Latn ltg_Latn hne_Deva ltg_Latn bho_Deva bho_Deva bho_Deva bho_Deva bho_Deva bho_Deva bho_Deva bho_Deva ltg_Latn nno_Latn ltg_Latn ltg_Latn zho_Hant hne_Deva hne_Deva hne_Deva hne_Deva hne_Deva bho_Deva bho_Deva hne_Deva hne_Deva hne_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mai_Deva bho_Deva mai_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mai_Deva bho_Deva awa_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva bho_Deva hne_Deva hne_Deva hne_Deva hne_Deva hne_Deva bho_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva nno_Latn bho_Deva eng_Latn hne_Deva bho_Deva hne_Deva bho_Deva bho_Deva bho_Deva nno_Latn hne_Deva hin_Deva bho_Deva hin_Deva bho_Deva afr_Latn bho_Deva ltg_Latn ltg_Latn ltg_Latn hne_Deva eng_Latn lit_Latn eng_Latn hne_Deva lit_Latn eng_Latn eng_Latn lit_Latn hne_Deva hne_Deva lit_Latn hne_Deva hne_Deva lit_Latn eng_Latn hne_Deva lit_Latn hne_Deva hne_Deva lit_Latn hne_Deva eng_Latn lit_Latn eng_Latn eng_Latn ltg_Latn hne_Deva awa_Deva ltg_Latn hne_Deva eng_Latn ltg_Latn hne_Deva hne_Deva ltg_Latn hne_Deva hne_Deva ltg_Latn hne_Deva hne_Deva eng_Latn hne_Deva afr_Latn afr_Latn afr_Latn eng_Latn eng_Latn eng_Latn ltg_Latn ltg_Latn cat_Latn nno_Latn hne_Deva eng_Latn bho_Deva hne_Deva bho_Deva hne_Deva hne_Deva hne_Deva bho_Deva hne_Deva bho_Deva hne_Deva bho_Deva hne_Deva bho_Deva hne_Deva bho_Deva hne_Deva hne_Deva hne_Deva hne_Deva hne_Deva hne_Deva hne_Deva nno_Latn nno_Latn eng_Latn hne_Deva hin_Deva hin_Deva bho_Deva bho_Deva bho_Deva hne_Deva hin_Deva awa_Deva awa_Deva hin_Deva ltg_Latn ltg_Latn hin_Deva hin_Deva bho_Deva bho_Deva bho_Deva hne_Deva hin_Deva awa_Deva awa_Deva hin_Deva hin_Deva bho_Deva mag_Deva awa_Deva awa_Deva hin_Deva awa_Deva bho_Deva afr_Latn bho_Deva hin_Deva ltg_Latn ltg_Latn cat_Latn hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva bho_Deva awa_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva bho_Deva bho_Deva bho_Deva bho_Deva lit_Latn bho_Deva lit_Latn ell_Grek bho_Deva ell_Grek lit_Latn bho_Deva lit_Latn bho_Deva lit_Latn bho_Deva lit_Latn bho_Deva lit_Latn bho_Deva lit_Latn lit_Latn mai_Deva lit_Latn hin_Deva bho_Deva hrv_Latn hrv_Latn bho_Deva bho_Deva hrv_Latn hrv_Latn bho_Deva bho_Deva hrv_Latn bho_Deva bho_Deva hrv_Latn kas_Deva bho_Deva hrv_Latn hrv_Latn bho_Deva bho_Deva hrv_Latn hrv_Latn bho_Deva bho_Deva hrv_Latn bho_Deva bho_Deva hrv_Latn bho_Deva bho_Deva hrv_Latn hrv_Latn bho_Deva bho_Deva hrv_Latn hrv_Latn mag_Deva bho_Deva hrv_Latn hrv_Latn hrv_Latn cat_Latn eng_Latn hne_Deva eng_Latn bho_Deva hne_Deva bho_Deva hne_Deva bho_Deva hne_Deva hne_Deva hne_Deva hne_Deva hne_Deva hne_Deva bho_Deva hne_Deva bho_Deva hne_Deva bho_Deva hne_Deva eng_Latn eng_Latn bho_Deva eng_Latn bho_Deva hne_Deva bho_Deva hne_Deva bho_Deva hne_Deva bho_Deva hne_Deva bho_Deva hne_Deva bho_Deva hne_Deva bho_Deva hne_Deva bho_Deva hne_Deva bho_Deva hne_Deva bho_Deva hne_Deva tpi_Latn eng_Latn hne_Deva lmo_Latn hne_Deva lmo_Latn hne_Deva hne_Deva lmo_Latn hne_Deva lmo_Latn hne_Deva eng_Latn eng_Latn eng_Latn hne_Deva oci_Latn hne_Deva oci_Latn hne_Deva oci_Latn hne_Deva eng_Latn deu_Latn eng_Latn hne_Deva oci_Latn hne_Deva oci_Latn hne_Deva hne_Deva hne_Deva hne_Deva hne_Deva hne_Deva hne_Deva afr_Latn bho_Deva afr_Latn bho_Deva ltg_Latn ltg_Latn ltg_Latn hne_Deva afr_Latn bho_Deva afr_Latn hne_Deva eng_Latn eng_Latn eng_Latn eng_Latn ltg_Latn bho_Deva hne_Deva hne_Deva hne_Deva eng_Latn eng_Latn eng_Latn deu_Latn deu_Latn deu_Latn hne_Deva eng_Latn hne_Deva eng_Latn bho_Deva hne_Deva bho_Deva hne_Deva bho_Deva hne_Deva bho_Deva hne_Deva bho_Deva hne_Deva bho_Deva hne_Deva bho_Deva hne_Deva hne_Deva hne_Deva bho_Deva hne_Deva cat_Latn hin_Deva lit_Latn bho_Deva lit_Latn bho_Deva lit_Latn bho_Deva lit_Latn bho_Deva lit_Latn bho_Deva hin_Deva lit_Latn bho_Deva lit_Latn bho_Deva lit_Latn bho_Deva lit_Latn bho_Deva lit_Latn bho_Deva lit_Latn bho_Deva lit_Latn bho_Deva lit_Latn bho_Deva lit_Latn bho_Deva lit_Latn mai_Deva zho_Hant hne_Deva hne_Deva bho_Deva hne_Deva bho_Deva hne_Deva hne_Deva bho_Deva hne_Deva bho_Deva hne_Deva hne_Deva bho_Deva hne_Deva hne_Deva bho_Deva hne_Deva hne_Deva bho_Deva hne_Deva hne_Deva awa_Deva mai_Deva lit_Latn bho_Deva lit_Latn bho_Deva mai_Deva lit_Latn bho_Deva lit_Latn bho_Deva lit_Latn bho_Deva lit_Latn bho_Deva bho_Deva bho_Deva bho_Deva bho_Deva bho_Deva bho_Deva mai_Deva bho_Deva lit_Latn bho_Deva lit_Latn bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva lit_Latn bho_Deva bho_Deva lit_Latn mai_Deva zho_Hant eng_Latn hne_Deva eng_Latn bho_Deva hne_Deva bho_Deva hne_Deva bho_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva bho_Deva mag_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva hne_Deva hne_Deva bho_Deva hne_Deva hne_Deva bho_Deva hne_Deva hne_Deva bho_Deva hne_Deva hne_Deva bho_Deva hne_Deva hne_Deva bho_Deva bho_Deva hne_Deva hne_Deva bho_Deva hne_Deva hne_Deva bho_Deva hne_Deva hne_Deva bho_Deva hne_Deva hne_Deva bho_Deva bho_Deva lit_Latn bho_Deva bho_Deva lit_Latn bho_Deva lit_Latn bho_Deva lit_Latn bho_Deva lit_Latn bho_Deva hrv_Latn hin_Deva lit_Latn bho_Deva lit_Latn bho_Deva lit_Latn lij_Latn lit_Latn bho_Deva bho_Deva bho_Deva awa_Deva bho_Deva bho_Deva bho_Deva bho_Deva bho_Deva bho_Deva bho_Deva mag_Deva bho_Deva bho_Deva bho_Deva awa_Deva bho_Deva bho_Deva awa_Deva bho_Deva bho_Deva bho_Deva bho_Deva bho_Deva bho_Deva bho_Deva mag_Deva bho_Deva bho_Deva bho_Deva awa_Deva hne_Deva hne_Deva hne_Deva hne_Deva bak_Cyrl hne_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva eng_Latn hne_Deva hne_Deva hne_Deva hne_Deva hne_Deva hne_Deva hne_Deva hne_Deva hne_Deva eng_Latn eng_Latn eng_Latn awa_Deva hne_Deva lit_Latn bho_Deva lit_Latn bho_Deva hne_Deva lit_Latn bho_Deva lit_Latn bho_Deva lit_Latn bho_Deva lit_Latn bho_Deva lit_Latn bho_Deva lit_Latn bho_Deva lit_Latn bho_Deva lit_Latn bho_Deva lit_Latn hne_Deva lit_Latn hne_Deva mai_Deva lit_Latn bho_Deva mai_Deva lit_Latn bho_Deva hne_Deva bho_Deva hne_Deva bho_Deva hne_Deva hne_Deva hne_Deva hne_Deva hne_Deva bho_Deva hne_Deva hne_Deva bho_Deva hne_Deva bho_Deva hne_Deva bho_Deva hne_Deva hne_Deva bho_Deva bho_Deva bho_Deva hne_Deva bho_Deva hne_Deva bho_Deva hne_Deva hne_Deva bho_Deva hne_Deva hne_Deva bho_Deva hne_Deva hne_Deva hne_Deva hne_Deva